Eneko Goieaskoetxea euskal presoa Kantabriara hurbilduko dute - Busturialdeko Hitza : Busturialdeko Hitza\nEneko Goieaskoetxea euskal presoa Kantabriara hurbilduko dute\nAlamatik (Pontevedra, Galizia) Kantabriako El Duesora lekualdatuko dute busturiarra.\nEspainiako Barne Ministerioak jakitera eman duenez, lau euskal preso lekualdatuko dituzte, eta horietako bat da Eneko Goieaskoetxea Arronategi busturiarra.\nAlamatik (Pontevedra, Galizia) Kantabriako El Dueso kartzelara lekualdatuko dute.\n2011n atxilotu zuten Goieaskoetxea Cambridgen (Erresuma Batua), eta 2012ko uztailean Espainiaratu zuten. 30 urteko kartzela zigorra ezarri zioten. Jakitera eman dutenez, 2033.urteko abenduan beteko luke kondenaren hiru laurdena.\nBusturiko Sarek ohar bidez jakitera eman du albistea “pozik” hartu dutela: “Enekoren lagun eta senideek ez dituzte 800 kilometroko bidaiak egin beharko 40 minutuko bisitak egiteko”.\nHobekuntza horregaz batera, espetxe egoera erregimen aldaketagaz hobetze bidean egon daitekeela esan dute: “Hala ere, ikusteko daude El Duesoko benetako baldintzak: bisitak egiteko erraztasunak, presoen bizi baldintzak, osasun zaintza…”.\nEl Dueso, baina, ez dela Euskal Herria gogorarazi dute, beraz, pauso gehiago eman behar direla diote. Era berean, pandemiagatik sortu den isolamendua amaitu beharra dagoela aldarrikatu dute: “Osasun bermea ezin daiteke presoen eskubideak murrizteko aitzakia izan”. Euskal preso guztiak etxean izan arte lanean jarraitzeko konpromisoa agertu dute.


Urtebete bete du 'Mater' ontziaren Seabinak badiako ura garbitzen : Oarsoaldeko Hitza\nUrtebete bete du 'Mater' ontziaren Seabinak badiako ura garbitzen\nItsas zaborrontzia 1.728 ordutan izan da martxan, ia bi kilogramo hondakin jasoaz eguneko; gehienak plastikoak, zigarrokinak eta litxarrerien bilgarriak.\nSeabinak urtebete darama badiako ur gainazala garbitzen; Bizkaiko Golkoko lehena da. Sara Lizarza (argazkian) da arduraduna.\n«Itsas hondakinak eta mikroplastikoak gaur egungo ingurumen arazo handienetakoa dira», aitortuz hasi du Sara Lizarza Seabin Pasaia proiektuaren arduradunak itsas zaborrontziaren ibilbidearen atzera begirakoa.\nSan Pedroko kaian amarratuta dagoen gailua Bizkaiko Golkoko lehen uretako zakarrontzia bilakatu zen 2020ko irailean, eta, lehen urtea bete berri duen honetan, egoeraren berri eman dute ingurumenaren aldeko aliatuaren arduradunek. «Ikerketa premia larria da».\nEtxe ondoko golkoa itsas hondakinen metaketarako puntu gorritzat deskribatu izan dute, eta nahiz eta Pasaiara ekarrita egoerak antzekoa beharko lukeela ondoriozta litekeen, badiako uren kutsatzeari buruzko ezjakintasun handia dagoela adierazi du Lizarzak. Premia hura, gainazaleko hondakinen ugaritasunarekin batera, izan zen Seabin instalatzeko abiapuntu.\nDenbora horretan, itsas hondakin flotatzaileak «kuantifikatu eta karakterizatu» ditu Mater museoko tripulazioak, pasaitarren inguruko urei buruz duten informazio eta sentsibilizazioa xede.\nLaginketa egunero egin izan dute, zaborrontzia 12 orduro hustuz. Egunean 1,8 kilo zabor jaso ditu Seabinak gaur arte; horietako gehienak hainbat tamainako plastikoak, zigarrokinak, litxarreria poltsak eta plastikozko tabako bilgarriak izan dira.


‘Ez gara Palestinaz ari’, barrenak biluzteko ikuskizuna — Gaztezulo\n‘Ez gara Palestinaz ari’, barrenak biluzteko ikuskizuna\n‘Ez gara Palestinaz ari’, barrenak biluzteko ikuskizuna https://www.gaztezulo.eus/albisteak/ez-gara-palestinaz-ari-barrenak-biluzteko-ikuskizuna https://www.gaztezulo.eus/albisteak/ez-gara-palestinaz-ari-barrenak-biluzteko-ikuskizuna/@@download/image/ez_gara_palesti_1359708412.jpg\nUnai Muñoa eta Ander Lizarralde bertsolariek sortu dute ‘Ez gara Palestinaz ari’ ikuskizuna, eta eszenatoki gainean Aitor Atxega gitarra jolearen eta Imanol Kamioren akordeoiaren eta pianoaren laguntza izango dute. Estreinaldia Andoiango Basteron egingo dute, otsailaren 2an, eta hortik aurrera Euskal Herrira zabalduko dute ikuskizuna.\nEz dira Palestinaz ari, ez, haien buruaz ari dira. Haurtzaroa, norberaren egoa, askatasuna, beldurrak, gizontasuna… Horiek izango dituzte hizpide Unai Muñoa eta Ander Lizarralde bertsolariek Ez gara Palestinaz ari emankizunean. Beren buruak biluztuko dituzte, gai transzendentalagoak albo batera utzita.\n"Gu bezala sentitu daitekeenaren ispila izan nahi dugu", adierazi zuten Donostian emandako prentsaurrekoan.\nAhots soil horiei musika jartzeaz arduratuko dira, era berean, Aitor Atxega eta Imanol Kamio. Gitarra lehenak, eta pianoa eta akordeoia bigarrenak, joko dituzte. Musika, antzerkia, hitzak… dena nahasiko dituen ikuskizuna eskainiko dute lau lagunek.\nEstreinaldia otsailaren 2an egingo dute, larunbatean, Andoaingo Basteron. Martxoaren 1ean, ostera, Oiartzungo udaletxean izango dira, eta apirilaren 19an Larraulgo elizan. Gerora, beste hainbat herri eta hiritara eramateko asmoa dute, eta pixkanaka joango dira egutegia zehazten.


Gizabanakoei eta taldeei lagun egitea – Batekin | Agencia para el voluntariado y la participación social de Álava\nGizabanakoei eta taldeei lagun egitea\nBoluntariotza programa hau zubi bat da, pertsona batzuek bizitza sozialari begira duten isolamendua gainditzeko. Lagun egiten zaie gizabanakoei, hainbat jardueraren bidez, eta taldeei ere bai. Helburu nagusia entzun, lagundu eta konpainia dira. Gainera, beste topaketa batzuk ere ditugu xede txangoetan, bileretan edo unean uneko jarduera berezietan.\nAdministrazioan laguntzeaAdministrazioan laguntzea\nPrograma honako honetan datza: Webgunea eta/edo sare sozialak eguneratzea. Datu-baseak diseinatzea eta/edo eguneratzea. Hainbat eratako administrazio-kudeaketetan laguntzea (korrespondentzia antolatzea, dokumentazioa artxibatzea, etab.). Testuak euskaratzea. Artikuluak edo dokumentazioa idaztea. Boluntarioak zeregin


Hezkuntza eta Erlijioa: Eliza-Klaustroa • ZUZEU\nHezkuntza eta Erlijioa: Eliza-Klaustroa –\nMagisteritza ikaslea naizen aldetik, aurreko astelehenean hasi nuen nire praktikaldia lehen hezkuntzako ikastetxe batean, eta uste baino lehenago azaldu nintzen, lehenengo aldiz, klaustro batean. Ez nekien nolakoak ziren irakasleen bilera horiek, baina aitaren batean antzeman nuen eztabaida sutsuak zirela —deus ez dira “Sálvame” programa sasientretenigarriko hizka-mizkak klaustro hartan bizi izan nuenaren aldean—. Gai askoren inguruan eztabaidatu zuten, hala nola, ikasle-ratioak, irakaskuntza-metodoak edo irisgarritasuna.\nOraindik ez dut aipatu ikastola hura koloretsu bai koloretsua dela, jatorri eta erlijio anitzetako ikasleak baititu. Hori dela eta, erlijioaren gaiari bueltaka egon nintzen klaustro-egun hartan: arreta eman zidan, gizartean gertatzen den bezalatsu, bileran txintik ere ez esateak gai horren inguruan.\nHorregatik, galdetu nien beste irakasleei ea zer iritzi zuten eskola publikoetan erlijioa irakastearen inguruan. Kostatu zitzaien gaian kokatzea: hasieran itzulinguruka hasi ziren hizketan, azkenerako noizbait gaia urratu arren. Baina eztabaidak aurrera jo ahala, azkar harrotu ziren hautsak, eta irakasle guztiak erlijioa hezkuntzan egotearen aurka zeudela ikusi nuen.\nEgia esan, ez nuen espero halako erantzun gogorrik; irakasle guztiek esan zidaten erlijioak ez lukeela lekurik txikiena ere izan beharko hezkuntza publikoan —ia aho batez esan zidaten, gainera—. Erantzunean bat etortzeak aho bete hortz utzi ninduen: aurka badaude, zergatik gaiak ez du inolako oihartzunik gizartean?\nBada, besteak beste, kristautasunaren boterea Espainiarengan egundokoa delako. Eta espainiar gobernuak hezkuntzan duen indarra are handiagoa da —eskerrak hemen moldaketa txikiak egiteko aukera dugula—… Hala, nekez egingo dugu aldaketarik. Egoera hori ez da arraroa; azken batean, ez dira hainbeste urte pasa herriko irakaslea eta apaiza pertsona bera zirenetik: nire amonak bere txikitako irakasleari “Miguel” ez eta “On Miguel” deituko zion…\nHalako egoeran, egungo hezkuntza sistema konfesionalaren aurkakook jai dugu: elizaren itzala luze bai luzea da eta ikastetxe guztiak ditu ilunantzean. Horregatik, erlijioaren afera askotan izango dugu hizpide —eta, noski, gaia klaustro-bileretan agertuko da betiere nire gisako pitoloreren batek ateratzen badu—, baina zaila izango da arazoa konpontzea. Bitartean irakasle-bilerei klaustro deitzen jarraituko diegu, eliza baten patioan egingo bagenitu bezala.\neliza, erlijioa, hezkuntza, klaustroa\nHain erraz erabili, hain erraz kaltegarri\n5 pentsamendu “Hezkuntza eta Erlijioa: Eliza-Klaustroa”-ri buruz\nAmonamantangorri 2017-10-14 00:59\nEz dut esteka aurkitu, baina nonbait irakurri nuen EAEko eskola frankotan -ikastolak zehazki- lortu dela erlijio eskola-ordurik barere ez ematea.\nGurasoen eta irakasleen arteko akordioa tarteko, zentro horietan ez da haurrik erlijio ikasgaian matrikulatzen, eta hortaz, ordu horiek bestelako gaietarako erabil litezke. Izan ere, erlijiora doan ikasle bakarra edukiz gero, beste haurrek ezin dute gai kurrikularrik landu ordu horietan. Hori da gurasoen aurrean defendatzen den abantaila: eskola-ordu horiek askoz probetxugarriagoak liratekeela beste zerbaitetan erabilita.\nEta Espainia hainbeste aipatu duzunez: EAJ, Eusko Jaurlaritzaren hezkuntza saila gidatzen duena, gurasoen “aukera-eskubidearen” aldeko sutsua da; alegia, dotrina katolikoa irakaskuntzan mantentzearen aldekoa.\neuskaldun bat 2017-10-14 03:20\nGuraso musulman batzuk islamaren klaseak nahiko balituzkete, irmoki ukatuko zenieke? Herrialde anitza garen heinean, nola ukatu?\nAmonamantangorri 2017-10-15 22:41\nEzingo litzaieke ukatu. Legea, berez, pentsatua zegoen erlijio katolikoaren irakasgaia eskoletan mantentzeko, Eliza Katolikoak kontrolatuta gainera. Orain, beste erlijioetako familiak gero eta gehiago direnez, eskubide horixe bera aitortu beharra zaie, irakasleen kontratazioa elkarte islamikoen, eliza ebangelikoen eta abarren eskuetan utziz.\nxuru 2017-10-14 18:31\nAmonamantangorrik bete betean garaiotan inposatzen ari den manta/torema jarri du mahai gainean: familiak ikastetxea aukeratzeko duten eskubidea. Liberalak hezkuntza politika guztia ustezko esk7vide horri el8katuz dabiltza. Bai erlijioari dagokionean bai eta arrazoi ideologikoengarik ikasterxea aukeratzeko orduan.\nMusulmanek kristauek bezela eskolatik kanpo nahi dutena (diru publikoa dagoen bitartean eskolatik kanpo)\nAzkenaldian Munilla zelatan dabil gipuzkoako hainbat eskoletan erlijioa ez dela eskeintzen eta, baita denunrzia jarri ere popularrekin batera ikastetxe pybliko bati laikotasunaren kartelen bat dela medio. En fin, txikitan herriko apaiza erlijioko maisu izan genuen ta berrogei urte pasata gutxi egin degu hobera.\nBaten 2017-11-08 10:46\nDotriñataz ari zeate!!…..Dotriña, kaltegarria dela iruditzen zait. Erligio-zaletasuna ere kaltegarria den antzera. Dotriña, “doctrina” delakoa, euskeraz esan beharko banu, HEZKUNTZA esango nuke.\nHau esanda: Zerbaitetan sinestu beharko dut ez ta? Zientzian agian?\n…..Zientzian ez dago sinistu beharrik……..\nEta, Zientziak dena argitzen al digu, ala argitu lezake?\nFisiko baten esana :\n“Zientziak ezin du argitu Izadiaren azkenengo misterioa…Azkenengo argiketan, Geu bai gara argitu nahi dugunaren atala”. Max Planck.\nZientzia guztia Kontzientzian da. Gure ULERMENEAN, GOGOAN, gertatzen da. Kampo eta gure gogoa batazbestekoan dira…..Ba dugu zer ikasi. Nork erakutsi?


Nola bizi Marten? Mars Ice Domeri buruzko guztia | Consumer\nIzotzez estalitako kupula batek babesa eman eta erradiazioetatik babestu ditzake Martera iristen diren lehen astronautak\narabera: Astelehena, 2017ko martxoaren 06a\nIrudia: Clouds AO / NASA Langley Research Center\nIrudia: Clouns AO / NASA Langley Research Center\nOrain dela egun batzuk, NASAk harrituta utzi zuen Lurraren antzeko zazpi planeta aurkitu zituen, eta izar bakar baten inguruan orbitatu zuen. Errebelazio horren arabera, horietako hiru planeta ere bizi litezke. Baina beste eguzki-sistema batzuen kolonizazioaz pentsatu baino lehen, Aebetako espazio-agentziak bidaia hurbilxeago bat egin nahi du: Martera iristea. Planeta gorriarekiko interesa urrutitik dator, Spirit eta Opportunity espazio-zundak bidalita. Orain, espedizio historiko horretarako prestaketen zati gisa, NASAko ikerlari-talde batek Marten lehen astronauta-kolonia izango den kupula bat sortu du, eta, izotzaren laguntzaz, Marteko erradiazioetatik babestuko ditu. Baina, nola biziko da Marten? Artikulu honetan, proiektu honen xehetasun guztiak ematen dira, zientzia-fikziozko film batetik ia ateratakoak.\nNola bizi Marten? Erradiazio espazialen arriskua\nEspaziora bidaiatzeak arrisku asko dakartza. Gainera, Lurra inguratzen duen atmosferako geruza babeslea baino haratago doa ibilbidea, Eguzkiak eta eguzki-sistemako beste izar batzuek igorritako erradiazio kosmikoak dira astronauten osasunerako mehatxu serioena. Izpi horiek azala zeharkatu dezakete, zelulei eta DNAri kalte eginez, eta horrek minbizia izateko arriskua areagotzen du.\nApolo (Ilargira Ilargira eraman zuena) programako kideak ere pasatu ziren, baina ordu gutxi batzuk besterik ez zituzten igaro. Ilargiko azalean paseoak mugatuak ziren. Baina Martera egindako espedizio baten kasuan, astronauta horiek hainbat hilabete igaro beharko dituzte erradiazioen eraginpean. Horregatik, oso garrantzitsua da planeta gorriko egonaldian babesleku izateaz gain, erradiazio horietatik modu eraginkorrean babestea ere.\nAstronomia-zaleentzat bost aplikazio.\nNASAko ingeniariek hainbat aukera izan dituzte. Horietako bat izango litzateke lurpean astronautentzako ostatu bat eraikitzea, Marteren azpian hondeatuz. Baina oso prozesu garestia izango litzateke, eta, gainera, planetari zehaztasun handiko eta pisu handiko ekipamendu robotikoa bidaliko lioke, astronautak iritsi baino lehen bizitokiak eraikitzeko.\nBestalde, erradiazioa blokeatzeko erabil daitezkeen material gehienak opakoak dira, eta astronauten etxebizitza oso iluna izango litzateke. Eta beste planeta batzuetan hainbat hilabetez bizitzeko prest, hobe eguzki-argi pixka batekin egitea.\nHori dela eta, NASAk, berrikuntza teknologikorako zentroaren bitartez, kontzeptu iraultzaile bat asmatu du: kupula puzgarri eta oso arina, garraiatzeko erraza, eta, gainera, bere biztanleak babesten ditu erradiazio kosmikoetatik sinpleenetik (izotza).\nZer da Mars Ice Dome eta zergatik utziko luke bizitza Marten?\nMars Ice Dome (Marteko izotz-kupula) da planeta gorrian bizi diren lehen gizakien etxebizitza gisa erabil daitekeen egitura horri eman zaion izena. NASA Ikerketa Zentroan lantaldetik etorri zen ideia, eta denbora daramate habitat bat garatzen, Marten giza bizitza babesteko, ahal den guztietan planetaren beraren baliabideak erabiliz gastuak minimizatzeko.\nKupula formako egitura hori babes-karkasa batez inguratuta dago, eta urez beteko litzateke. Ur hori izoztu egingo litzateke Marteren azaleko tenperatura izoztuekin, eta, harrigarria badirudi ere, izotzgeruza hori nahikoa izango litzateke astronautak erradiazio kosmikoetatik babesteko.\nKontzeptu bitxi horren funtzionamendua hidrogenoa dagoelako gertatzen da, erradiazioak blokeatzen oso eraginkorrak izan baitira. Urak bi hidrogeno atomo ditu molekula bakoitzean, eta bost zentimetroko lodiera duen geruza bat nahikoa da izpi ultramoreen eta gamma maila maila segurura jaisteko.\nMars Ice Dome: abantailak eta eragozpenak\nLa Mars Ice Domek abantaila nabarmenak ditu Marten bizitzeko leku bat eraikitzeko NASAn proposatutako beste irtenbide batzuekin alderatuta. Puzgarria denez eta material arinez eginda dagoenez, errazagoa (eta merkeagoa) izango litzateke planeta gorrira eramateko eta robot batzuk astronautak iritsi baino lehen muntatzeko.\nGainera, materialen hautaketa kontzientziaz egin da, estetikoki ahalik eta emaitza atseginena lortzeko. Proiektu honetako ikertzaile nagusiak, Kevin Kemtonek, hau zioen: “Aukeratu ditugun material guztiak zeharrargiak dira; beraz, kanpoko eguzki-argitik pixka bat pasatzen uzten dute, eta etxean zaudela sentiarazten, ez kobazulo baten barruan”.\nAzkenik, Mars Ice Dome laginak Marten lor daitezkeen materialak erabiltzeko premisa ere betetzen du. Planeta honetan, lurrazaletik hurbil ur izoztua duten eremu asko daude.\nKontua da egiturak denbora luzea behar duela urez erabat betetzeko: 400 egun arte, egunean metro kubiko bat. Horrek esan nahi du espedizioa urtebete lehenago hasi behar dela prestatzen, lehen gizakiak planeta gorrira iristeko prest edukitzeko. Kemptonen hitzetan, “espazioan ibili ondoren, Martera lehen aldiz iritsi eta han bizitzera joateko prest aurkitzen zarenean, egun handia izango da”.\nMartera, fikziotik errealitatera egindako bidaiak\nMars Ice Domeren diseinua ikusten duenean, Marteko lehen biztanleentzat fikzioan diseinatutako beste etxebizitza batzuekin antzekotasun ugari ditu.\nLa Mars Ice Domek Owen-en (Luke Skywalker-en osaba) etxea gogorarazten du Tatooainen, ‘Star Wars’ sagan. Mark Watneyren kuartel nagusiaren antza du, ‘El marciano’ filmean, Andy Weir-en izen bereko liburuan oinarrituta. Duela gutxi, National Geographic-ek ‘Mars’ sortu du dokumental eta fikziozko serie batean. Dokumental horretan, gizakiak Martera bidalitako espedizio baten benetako aukerei buruz hitz egiten da, eta lehen bidaia horren fikziozko istorioa kontatzen da, 2034an.\nLa Mars Ice Dot serie edo film horietako batetik atera dela dirudi, baina NASAk erabat serio hartzen duen bidaia baten beste urrats bat da.\nespazio Marte-eu nasa-eu


Aramaion jokatuko da Arabako Kuadrillarteko bigarren finalaurrekoa - bizkaie.biz\nBizkaie! 2020-03-05 13:21 Bertsolaritzea\nAramaioko Izenbakuek eta Zalduondoko Lautadako ahuntzak taldeak ibiliko dira kantuan.\nArabako Bertso Kuadrillarteko Txapelketako bigarren finalaurrekoa Aramaioko Sastiñan jokatuko da, martiaren 7an, 19:30ean. Aramaioko Izenbakuek taldea eta Zalduondoko Lautadako ahuntzak taldea ibiliko dira kantuan. Bertan erabagiko da Murgiako finalean, martiaren 28an, izango dan bigarren taldea.\nAramaioko taldean bertsotan egingo dabenak Manex Agirre, Peru Abarrategi, Andere Arriolabengoa eta Danel Herrarte dira. Zalduondoarrak, barriz, Oihane Perea, Markel Yoller, Aitor Najera eta Irati Anda.\nGai-jartzaile lanak Eli Plazaolak egingo ditu. Saioa hiru epailek balorauko dabe: Mikel Marto (Aramaio), Egoitz Iradier (Zalduondo) eta Arabako Bertsozale Alkartearen izenean Patxi Aizpurua.\nOndorengo ariketak egin beharko ditue bertsolariek finalaurrekoetan:\n- Agur kolektiboa (ez da puntuagarria).\n- A taldeko batek B taldeko batekin ofizioka zortziko nagusian hiruna bertso.\n- Aurrekoak atzekoei, A taldeko batek B taldeko hiruri eta alderantziz, gaia emonda, aurrekoak 3 bertso eta atzekoek bertso bana.\n- B taldeko batek A taldeko batekin ofizioka zortziko txikian hiruna bertso.\n- Hiru punturi erantzun zortziko txikian (B taldeko bertsolariak A taldeko bertsolariari eta alderantziz).\n- Asmakizuna A taldeko 3 kideen artean, puntuka, A taldeko batek berbea jakingo dau eta taldekideei erantzungo deutse 3 minututan. Ondoren B taldekoek ariketa bera.\n- B taldeko bik A taldeko biren kontra ofizioka, Iparragirre doinua taldekideagaz erdibana osotuz, gaia emonda audio formatuan.\n- Gaia emonda, talde bereko hiru lagunen artean hiruna kopla musikaz lagunduta.\nUrtarrilaren 24an hasi zan Arabako Bertso Kuadrillartekoa. Danetara, bat-bateko 12 taldek hartu dabe parte lehen fasean eta lau astez 12 saio egin ondoren, 6 talde pasau ziran finalaurrekoetara. Lehen finalaurrekoa Agurainen jokatu zan, bigarrena hilaren 7an, zapatuan, Aramaion eta azkena, martiaren 14an, Amurrioko Kultur Etxean.\nFinalaurreko saio bakotxeko irabazleak izango dira Murgiako Palatu kirol eremuan, martiaren 18an, abestuko dabenak.


NAZIOARTEA | Europa eta eskuin muturra - Arrosa\nNazioartea izaten dugu Igarki de Roblesekin. Joan den ikasturtean herrialde ezberdinetako egoeraren inguruan aritu ginen. Aurten, Europako parlamenturako hausteskundeak direla kontuan hartuz, Europako herrialdeetako egoeraren berri eman digu, eskuin muturrak izan duen gorakada tarteko.\nPosted in ZebrabideaTagged #eskuin muturra #Europa #faxismoa #hauteskundeak #nazioartea #portada\n"Bilbo atrakzio parke bihurtu nahi dute"\nar. Urr 2 , 2018\nEKAINEKO MIRARIKERIA: urtebetetze ohitura bitxiak


San Isidro. Noticias de Gipuzkoa\nTxomin Garmendia - Domingo, 15 de Mayo de 2016 - Actualizado a las 06:14h\nGaur San Isidro eguna degularik, milla oroitzapen datozkit;eta berriketaldi au oietako batzurekin osatu nai nuke. Bertsotan izen piska bat artu gendun ezkero, San Isidro egunerako deirik etzan paltako;urte batzutan bi erritako lanak ere egin bear izaten gindun. Urte pil ederra bada, Zepai zana (G. B.) eta biok Urnietan meza-nagusi ondoren Udaletxeko balkoitik kantatu gendula;bazkaltzera Tolosako Erbiñea etorri giñan, or bazkalondoan da arratsaldean Justizi plazan kanta-tzeko.\nOraindik gogoan daukat Zepairen ateraldi bat: Urnietako saio ori eginda treneko geltokira etorri giñan Tolosara etortzeko eta an gizon batek, “Donostirako trena pasa al da”? Zepaik, “Donostirako tren asko pasa dira, baiña, lasai adiskide, oraindik askoz geiago daude pasatzeko”.\nGaiñontzeko erri auek nolaz aztu? Antzuola, Irun, Donostiko Loiola, Gaintzaą, Izazkun, Berrobi eta abar. Orain gogoan dauzkaten lagunak berriz, auek dira, Mitxelena, Azpillaga, Kosme Lizaso, Telleria eta Agirre. Zepairekin len aipatu dedan ori bakarrik izango zan, baiña Antzuolan askotan;Azpillaga eta biori omenaldi bat ere egin ziguten da.\nGu bertsotan asi giñan ezkeroztik asko aldatu dira San Isidrotako oiturak;plazako jaialdiak gutxitu egingo ziran, baiña bazkaldarrak ugaritu. Gu bertsotan asi giñanean, gizonezkoak bakarrik izango ziran bazkaldar, etxeko andreak baserritar ez balira bezela. Gaur, mutil-zarra edo alarguna ez bada beintzat, senar-emazteak joango dira apaiñ asko jantzita. Zer gutxiago? Gaiñera, gizonezko asko ez al gera jatorrago ibiltzen emaztearen ondoan?\nGaurko billera eta bazkariak badute ordea, tristura bide bat: zenbat gazte ikusten da? San Isidro eguneko bazkaria baiño jubilatu edo zarsaridunen bazkaria ez al du ematen? Oraingo itxuraz aurki izango al da San Isidrotako ospaketarik? Antzemango zidazun irakurle zer esan nai dedan. Agian, etzera iritzi ortakoa;neronek ere naiago nuke oker banengo.\nUste gabeko aldakuntz asko etorri da mundu ontan, da oraindik etorri leizkenak. San Isidroren laguntzaz gure onerako izan ditezela, eta bazkaltzera\nzuazen baserritarra, on egin.\nOspaketak gaur izango dira\nSan Isidroren gorantzan,\nelizkizun da otordu ederrak\naurrez esan dedan trazan;\ngazte askorik ez da ikusten\ngure arteko nekazaritza\npikoetara joan zan.\nDanok ikusten degun gauza da\nzertako asi galdezka,\nbaserrirako gogorik gabe\nnola mutil ala neska:\ngure baserriak jarri dira\nmutil zarretik gaiñezka,\nezkontzarikan ez dan lekuan\netorkizunikan ez da.


ZAST nesken garaipen bikaina etxetik kanpo lehen postua ziurtatzeko.\nEaso Balerdiren etxean 55-57 iarabazita ZAST NESKAK birtualki lehen postua eskuratzen du Beñat Jauregiren taldeak.\nZAST NESKAK-en denboraldi bikainak bazuen orban bat. Bere porrot bakarra Easo Balerdiren aurka izan zen, etxean 49-51. Oraingoan bueltako partida tokatzen zen, eta jokoan lehen postua. Hiru partida geratzen dira playoffak hasteko eta partida hau irabazten zuenak lehen postua eskuratuko zuen, matematikoki ez, baina bai birtualki.\nTalde zarauztarrak ez zuen partida etxera eramateko beharrezkoa zen tentsio mailarekin sartu eta donostiarrak nagusi zian ziren lehen zatian atsedenaldira 36-21 joan zirelarik. Partida aldapa gora jarri zitzaion Beñat Jauregiren taldeari. Baina dirudienez atsedenaldiak on egin zien ZASTeko neskei eta aldageletatik oso bestelako taldea atera zen. 0-12ko partzial bati esker partidan sartzea lortu zuten eta handik aurrera berdintasuna izan zen.\nBi minutun faltan 55-56 lehen aldiz aurretik jarri zen taldea Lourdes Sarasuaren saskiratze bati esker. Aizpea Eceizaren jaurtiketa libre baten ondoren bukaerako emaitza erakusten zuen markagailuak ia bi minutuen faltan eta errenta txikia izan arren eustea lortu zuten.\nSaskira begira, Enara Markaide 14 punturekin, Nora Danis 11rekin eta Lourdes Sarasua 10rekin izan ziren nabarmenduenak.\nHiru partida geratzen dira Playoff-ak hasteko eta Beñat Jauregiren taldeak, matematikoki ez bada ere birtualki lehen postua eskuratua du.


Argisare publikoaren azterketa egin du Zaldibiako Udalak\nAzterketa honen baitan herriko argiteriaren egoera eta errendimendua aztertu da. Hala nola dauden gabeziak aztertu eta energia aurrezteko neurriak zein izan daitezkeen aztertu da.\nGaur egun, gure herriak materia energetikoan hainbat arazo aurkezten ditu: kanpoko menpekotasun energetiko handia, erregai fosilen kontsumoaren nagusitasuna, berotegia – efektuko gas emisio maila altuak, produktu energetikoen prezio altuak, tarifa mentsa, etab.\nArazo hauek konpontzeko, eraginkortasun energetikoa, ingurunearen hobekuntzan laguntzeagatik eta enpresen eta administrazio publikoen lehiakortasuna sendotzea eta hobetzeagatik, funtzionamendu eta egikera prezioak murriztean, gure menpekotasun energetikoa murrizteko baliabide hoberenetariko eta merkeena bilakatzen da.\nEraginkortasun energetikoaren beste abantaila bat da,bere ezarpena, azkeneko hartzailearen menpe soilik dagoela da eta ez ordainsari edo marko legeen argitalpenaz. Bezeroek aurrezpen neurriak antzeman ezkero (bai teknikoak edota kudeaketa eragiketakoak) ezarpena eta emaitzen jarraipena egin behar.\nAuditoria energetikoa, aholkularitza zerbitzu bat da, eta honen helburua argiztapen instalazioen egoera aztertzea da, energi kontsumo murrizpen potentziala finkatu eta instalazioen eraginkortasun energetikoaren hobekuntza proposamenak zehazteko.\nAuditoria egitean kanpoko argiztapen lerro ikuspen osoa lortu nahi izan da, horrela energi eta diru aurrezpen garrantzitsua suposatzen duten proposamenak burutzeko.\nAuditoria energetikoaren ondorioz ekitearen inputs jakin batzuk lortu dira, baita aldatzeko proposamenak ere. Gestoreek gaitasuna izan behar dute etorkizunean sor daitezkeen arazoei aurre egiteko. Horretarako, balorazio ekonomikoa ahalik eta zehatzena izan behar da. Mota honetako instalazioetan egiten diren inbertsio potentzialak itzultze aldiak ahalik eta motzenak izan daitezen bilatzen da, eskainitako zerbitzuaren kalitatea eta aurrezpen energetiko eta ekonomikoa kontuan harturik.\nAuditorian bildutako neurri guztiak ekipamendu eta merkatuko teknologia eta ekipo egokienekin gauzatu dira, hau energia eraginkortasunari lotuta, modernizatu behar diren instalazio guztiaren desioa aurkitzen da.\nAZTERKETA OSOA irakurtzeko lotura: Sakatu hemen


Euskararen ofizialtasuna eta lurralde elkargoa eskatuko dituzte urriaren 24an | Basque Country | KAZETA\nEuskararen ofizialtasuna eta lurralde elkargoa eskatuko dituzte urriaren 24an\nBatera plataformak eta Euskal Konfederazioak urriaren 24an Baionan Ipar Euskal Herriarentzat eta euskararentzat estatus bat aldarrikatuko duen manifestazioa aurkeztu dute. Deiadar manifestazioa "Estatus bat gure lurraldearentzat, estatus bat gure hizkuntzarentzat" lelopean iraganen da.\nIdoia ERASO|24/09/2015|0 commment Updated at:\nMobilizazioa eskualde hizkuntzak dituzten beste lurraldeekin batera antolatuko da. ©Isabelle Miquelestorena\nEstatu frantsesean eskualde hizkuntzak dituzten beste lurraldeekin batera antolatu da hitzordua. Ajaccio, Okzitaniako Tolosa, Perpinya, Poitiers, Quimper, Estrasburgo, Metz, Annency eta Lillen ere eginen dira lelo berarekin Gobernuari mezua zuzentzeko mobilizazioak.\nLurralde bakoitzak lelo orokorra bere egoerara egokituko du, horrela Ipar Euskal Herrian euskara hizkuntza ofiziala izatea eta euskal herri elkargoa eskatuko dira. Batera zein Konfederazioko ordezkariek gaur egun bizi den "momentua erabakigarria" dela nabarmendu dute.\nBaterak erakunde propio baten aldeko kanpainan urriko martxa hitzordu garrantzitsua dela aitortzen du abiatu duen sozializazio eta mobilizazio kanpainaren baitan. Baina ez da horretara mugatuko, horregatik lurralde mailan sareak antolatzen ari da.\n2016an Ipar Euskal Herriko udal guztiek lurralde osoa elkartuko lukeen herriarteko lankidetzarako erakunde publiko baten alde dauden edo ez erabaki beharko dute. Lehenago, urte bukaera bitarte, udaletako hautetsien iritziak bilduko ditu Estatuaren ordezkariak, eta horri begira informazioa eta bere iritzia zabaldu nahi ditu plataformak.\nPrefetak NOTRe legearen baitan Ipar Euskal Herrian eginen den erreformaren zehaztapenen berri emanen du larunbatean Baionan eta ofizialki Pauen, departamenduko hiriburuan, irailaren 29an.\nKanpainak ekarriko dituen gastuei erantzuteko eta "indarra hartzeko" diru bilketa antolatu du. Batera.info webgunaren bitartez, edo postaz egiten ahal da ekarpena.


Harrobiako Informatikako zikloan ETHAZI ereduan sakontzen jarraitzen dugu\nHarrobian ETHAZI eredua jarraitzen dugu ziklo guztietan baina, lehenengo mailako Informatikako zikloan, hirugarren ebaluazioan zehar aplikatzen dugu, batez ere. Hezkuntza zentro batetan mikroinformatika sistema eta sarea ezartzeko erronka daukate ikasleek eta taldeka...\nEuskoSkillsen urrezko domina lortu zuen eta, Harrobia ikastolako ikaslea den Andrea Gonzalezek, SpainSkills lehiaketan parte hartuko du ondorengo egunetan. Aurrean daukan erronka berri honetan garaile ateratzeko, talde saioak antolatu dira aurreko hilabeteetan....\nHarrobiako ikasleek birziklapenaren inguruko sentsibilizazio saio batetan parte hartu dute\nBilboko Udalak, Ecovidrio eta Ecoembes erakundeekin batera, urtero antolatzen duen BIRZIKLATU!-¡RECICLA! kanpainan parte hartu dute Harrobiako lehenengo mailako ikasleek. 1,5 ordutako sentsibilizazio saioan hiri-hondakinak murriztu, berrerabili eta, batez...\nErasmus+ beka lortu dute Harrobiako lau ikaslek\nInformatika zikloko Koldok eta Marketina zikloko Gorkak, Eñautek eta Nahiak Erasmus+ beka lortu dute. Martxoaren 1ean hegaldi bat hartu zuten Italiara (Koldo eta Gorka), Alemaniara (Eñaut) eta Irlandara (Nahia) haien egonaldiari hasiera emateko. Hurrengo egunetan...\nHarrobiako ikasleak enpresetan daude praktikak egiten\nOtsailaren 28an, bigarren mailako ikasleak Lantokiko Prestakuntza Kurtsoa egiten hasi dira sektoreko enpresetan, eta martxoaren 14an eskaintza partzialeko taldea ere hasiko da. Gure ikasleek eskaini dezaketen balio erantsi nagusia euskara da eta aurten %45ek euskara...\n2 / 118«12345...102030...»Azkena »


Hirugihar iberikoa zigala eta kalabaza kremarekin | Gastrofesta\nUzt 2, 2014 | Oraitz García Recondo | No comment | Sukaldea\nPapada adobatu egiten dugu olio, baratxuri, piperrauts gorri, piperrauts beltz, ereinotza eta gatza eta azukre nahasketa (proportzio berean) batekin. Papada film paperrean bildu eta marinatzen uzten dugu hiru orduz.\nBehin denbora hori pasata presio-eltze batean egosten dugu 45 minutuz.\nBehin egosita hirugiharra moztu egiten dugu kartilagoak eta gehiegizko gantza kenduz.\nAzkenik, egostean sortutako zukuaren zati bat urritu, lodi geratu eta zapore kontzentratu bat dun saltsa lortu arte, gazia geratu gabe. Gorde egiten dugu.\nKalabaza eta urdaiazpiko krema:\nKazola bat hartu eta bertan txigortzen ditugu, su eztian, xerra finetan moztutako urdaiazpikoa. Urdaiazpikoa kurruskari dagoela ikustean, ez errea, 200 ml ur gehitu eta hamar minutuz izaten dugu egosten. Behin denbora hori pasata sutik kendu.\nBeste alde batetik, tipula sutan jarri eta kalabaza gehitu. Dena prest dagoela ikustean, urdaiazpiko-salda eta urdaiazpikoa gehitu, 15 minutuz egosten utziz. Behin denbora hori pasatzean, krema xehatu eta txino baten laguntzarekin iragazten dugu.\nLimoi eta jengibre airea:\nOsagaiak nahastu eta airea prestatzen dugu, arrainontzietako aire-sortzailea erabiliz.\nHirugiharra zartagin batean edo plantxan markatzen dugu alde guztietatik, kanpotik kurruskari eta barrutik leuna geratu dadin. Papada bere egoste-zuku urrituarekin bustitzen dugu, lakatu arte.\nBitartean, enborretik zuritutako zigala markatu eta bero mantendu. Beste aldea gordinik baina bero uzten dugu.\nOinarrian kalabaza krema jarri; hiru zizerba horri, bata bestearen gainean; eta horien gainean papada eta zigala. Pintxoa limoiz eta jengibre airearekin laguntzen dugu.\n• 1,5 inguruko papada\n• Tipula bat\n• Hiru baratxuri ale\n• Piperrauts gorria\n• Piperrauts beltza\n• 0.4º oliva-olioa\nUrdaiazpiko eta kalabaza kremarentzat:\n• 500 gr kalabaza\n• 150 gr urdaiazpiko\nLimoi eta jengibre airearentzat:\n• 200 ml limoi zuku\n• 3 gr jengibre hauts\n• 20 gr soja lezitina


Gizartea eraldatzeko urratsa | Murrizketarik Ez\n« Más del 21% de los niños está en situación de pobreza en Navarra | Los sindicatos participantes en la mesa negociadora del convenio de centros de atención a personas con discapacidad de Nafarroa denuncian la actitud de la ANAP »\nGizartea eraldatzeko urratsa\nIturria: Ikerne Zarate / hitza.info – 2013/05/03\nGobernuek eta merkatuek diotenaren aurka, egungo egoerak alternatiba izan baduela diote Pablo Garmendiak eta Zorion Ortigosak, Oarso Bidasoko ELA eta LABeko arduradunak, hurrenez hurren\nGreba orokorrera deitu dute Euskal Herriko gehiengo sindikalak eta hamarnaka eragilek hilaren 30erako Hego Euskal Herrian. Honakoarekin, azken bi urtean euskal sindikatuek deitzen duten seigarren greba orokorra izango da. Eskubideen murrizketa etengabea salatuko dute antolatzaileek. 30ekoak, ordea, aurreko bost greba orokorretatik bereizten duen ezaugarria duela argi du, ordea, Zorion Ortigosa LAB sindikatuko Oarsoaldeko eta Bidasoko arduradunak: «Behingoz ados jarri gara eragile sozialak eta sindikatuak. Aldarrikatzen dugun aldaketa soziala gauzatzeko bidean plan bat badugu, eta badakigu nondik jo behar dugun. Hortaz, ez da erantzuteko greba izango, greba eraikitzailea baizik, eta bide berri bati ekiteko aukera emango digun zalantzarik ez dut».\nIdeia horrekin bat egin du Pablo Garmendia ELA sindikatuko Oarso Bidasoko arduradunak, eta euskal sindikatuen gehiengoak eta eragile sozialak biltzen dituen gunearen garrantzia nabarmendu du. «Greba orokorrari segida emateko gizarte akordioa edo dekalogoa lantzen ari da gunea. Bizi dugun egoera iraultzeko parte hartzaile guztien irizpideak adosten eta alternatibak lantzen ari gara», azaldu du Garmendiak.\nGunean lantzen ari diren gizarte akordioa, «euskal herritarron aldarrikapenak jasoko dituen tresna» izango da Ortigosaren iritziz, eta duen garrantziagatik, hura sortzeko prozesuan ezinbestekotzat jo du herritarren parte hartzea: «Izugarrizko mobilizazio arraskatatsuak izan dira guneak deituta, baina jendeak badu oro har erasoak erantzutera mugatzen garen sentsazioa. Abiatu nahi dugun prozesurako oso tresna baliagarria iruditzen zaigu gunea. Bil gaitezen, sindikatuak, eragileak, norbanakoak gizarte akordioa eratze aldera, euskal herritarron gehiengoaren aldarrikapenak jasoko dituen tresna izango baita».\nGreba ez da nahikoa\nIzan ere argi dute Garmendia zein Ortigosak greba bakarrik ez dela nahikoa, «langile batek protestarako duen erarik gogorrena da, ordea, eta une honetan konpromiso maila bera eskatzen duen alternatiba errealik ez dago», esan du LABeko ordezkariak. Bere iritziz, gainera, uste baino handiagoa da grebaren eragina, «horren erakusle dira greben kontra etsaiak egiten dituen kanpainak, eta enpresariek lantokiz lantoki greba ez egiteko baliatzen duten presioa. Horrek erakusten du eragina duela, kezkatzen dituela eta gauzak alda daitezkeela».\nGreba eta mobilizazio erraldoien azken helburua errealitatea aldatzea dela argi du Garmendiak, bestalde. Biak ala biak konziente dira, gainera, geroz eta gutxiago direla greba eskubidea egiteko aukera dutenak, «langile geroz eta gutxiago daudelako eta lanean daudenen artean geroz eta gehiago direlako baldintza prekarioetan ari direnak».\nHerrialdeko langabezia tasarik altuena dute Bidasoak eta Oarsoaldeak, ordena horretan. Zenbaki hotzen atzean, «pertsonak, bizi proiektuak, egoera geroz eta latzagoak daude», salatu du Garmendiak. Horren harira, murrizketak eta eskubideen galera ezarri eta gerrikoa estutzea bide bakarra dela dioten gobernu eta alderdiei «etxerako bidea» hartu beharko luketela esan die ELAko arduradunak: «Ez badute alternatibarik, alde egin dezatela eta utz diezaietela alternatibak dituztenei edo herriari boterea, eta erabakiak hartzen».\nIzan ere, hainbat komunikabide, alderdi politiko gehientsuenak eta instituzioak oro har herritarren gaineko «presio handia» eragiten ari direla salatu du Ortigosak, «hori guztia hemen alternatibarik ez dagoela sinistarazteko. Izan badago, eta hori helarazi behar zaio jendeari». Aberastasuna badagoela argi dute bi sindikalistek, «aberastasun hori nola banatu da gakoa».\nELAko arduradunarentzat, fiskalitatea aldatzea da bidea, «aberatsei dirua kentzeaz ari gara ordea, ia ezer… aukera erreala badago ordea, eta ez guk esaten dugulako, hor daude zenbakiak. Langileek batez beste 22.000 euro inguru ordaintzen dute urtean zergatan, enpresariek zergetan, urtean, batez beste 13.000 euro oradaintzen dituzten bitartean. Hori guztiz lotsagarria da».\nLABek ere badu alternatiba. Hura aurrera eramateko ezinbestekoa jo du Ortigosak Euskal Herrian erabakitzeko eskubidea izatea. Beste fiskalitate baten alde egin du ere, Garmendiaren moduan, «beste errekurtso batzuk izango genituzkeelako, eta beste sektore publiko bat, ondorioz». Sektore publikoak ekonomiaren ardatz eta ongizatea bermatzeko tresna izan behar duela argi du LABeko ordezkariak, gainera. Bertan, erabakitzeko eskubidea eta bestelako fiskalitateari, aberastasuna eta lana banatzea gehitu dizkio.\nLangabe gehien, Pasaian\nEtxera etorrita, Oarsoaldea eta Bidasoko egoeraz mintzatu dira Ortigosa eta Garmendia. Herrialde mailan bi eskualdeak direla egoera okerrenenan daudenak nabarmendu du lehenak, «krisia bete-betean jotzen ari zaie bi eskualdeei». Etxe kaleratzeak ere ugaritu egin direla nabarmendu du, «edozein unetan edozein drama aurki dezakegu». Azken hiru urteetan lantegi oso esanguratsuek ateak itxi dituztela ekarri du gogora, eta horien artetik Ramon Vizcaino aipatu du, «azkenean enpresa horrek motore lana egin zezakeelako eskualdean». Langabezia tasarik altuena Pasaiak daukala, eta hurbiletik Irunek jarraitzen diola ere esan du Ortigosak: «Bere garaian aduanekin eta garraioarekin oso lotua egon zen bezala, azken urteetan eraikuntzari oso lotuta egon da Irun. Aduanak eta garraioa bezala, eraikuntza ere pikutara joan da, eta oso enpresa esanguratsuak itxi dituzte bertan». Zerbitzu sektorean oinarritutakoak bihurtzen ari direla bi eskualdeak, eta gaur gaurkoz hori «prekarietatea» dela argi du Ortigosak, «oso kezkagarria da egoera».\nEgun egoera larriena bizitzen ari diren enpresei dagokienez, Irungo Udalean etxeko laguntza zerbitzua eskaintzen duen lantegia aipatu du Garmendiak, «udala tasak jaisten joan da, eta gainera enpresa ere etorri zaie langile horiei soldata jaitsiera proposatzen. Langile gehienak emakumeak dira eta gazteak, soldata oso baxuak dituztenak gainera. Lekuona okindegia ere kolokan dago, desagertzeko puntuan. Bertako enpresa historikoa da Lekuona, herri mailan oso ezaguna. Bi horiek aipatu ditut, baina hamaika aipa daitezke».\nKeinu egin die autonomoei eta enpresa txikiei Ortigosak, «inoiz ez ditugu aipatzen baino hor daude, enpresa txiki pila bat ditugu eta egoera benetan larriak pairatzen ari dira, hilabeteetan soldata kobratu gabe dauden langileak… lanpostu pila galtzen ari dira. Komertzioak ere ez daude egoera hobean».\nHilaren 30eko greba orokorrak jasoko duen erantzuna aurreikusteko «oso goiz» dela esan dute biek, «jendea ez dago horretara oraindik hilabete falta delako, Maiatzaren Lehena izan berri dugulako…». Orokorrean, erantzun zabala izango duela ziur dira, ordea, «azken grebatan nabarmena delako geroz eta jende gehiagok parte hartzen duela mobilizazioetan». Hala ere, herritar guztiei egin diete grebarekin bat egiteko deia, «bizi dugun egoera izugarri larria delako».\nHemendik aurrera, grebatik harago doan inplikazioa espero dutela gaineratu dute Garmendiak eta Ortigosak, halaber, «bide bat egitea planteatzen ari gara eta horrek guztion inplikazioa eta konpromisoa eskatzen du. Grebak ez direla nahikoa egia da. Hori esaten duenari, ordea, egunero-egunero bere aletxoa jartzeko eskatuko diogu, hori baita egun bizi dugun egoera iraultzeko modu bakarra».\nMaiatzaren Lehena, M-30eko greba orokorrari begira\nHilaren 30erako euskal sindikatuen gehiengoak eta askotariko 60 eragilek deitutako greba orokorrari begira egin zuen Maiatzaren Leheneko mobilizazioa Oarsoaldeko eta Bidasoko LABek. Eguerdian abiatu zen Zumarditik 3.000 lagun inguru bildu zituen manifestazioa, eta herriko kaleak zeharkatu ostean Foru plazan amaitu zen mobilizazio jendetsua. Ibilbidean zehar prekarietatea, murrizketa, eta banketxeen aurkako oihuak entzun ziren, baita greba orokorraren aldekoak ere.\nManifestazio burua Foru plazara heldu zenerako zain zituen bi eskualdetako euskal presoen senideak, panelekin. Ekitaldia egin zuten ondoren eta, Zorion Ortigosa LABeko Oarsoaldeko eta Bidasoko arduradunak hartu zuen hitza. Langileria inoiz ezagutu gabeko erasoa jasaten ari dela salatu zuen Ortigosak, eta konpromisoa eta inplikazioa eskatu zien herritar guztiei, «aldaketa soziala eta politikoa gauzatzeko gure herrian».\nLABek deitutakoa ez zen izan ordea, herenegun bi eskualdeetan egindako mobilizaio bakarra. CGT-LKN sindikatuak eta Gorripideak deituta, murrizketen kontra eta langileen eskubideen aldeko defentsan, hamarnaka lagunek Donostira martxa egin zuten 9:30ean Zumarditik abiatuta. Manifestazioa egin zuten bertan eta bazkaria ondoren sindikatuaren egoitzan.\nPosted on mayo 8, 2013 at 11:15 am in CRISIS, Iritziak, MURRIZKETARIK EZ !\t| RSS feed | Responder\t| Trackback URL\nEtiquetas: #m30greba, ELA, greba orokorra, LAB, mobilizazioa, mobilizazioak, murrizketak


Muskildin, La Parisienne Libérée eta Aguxtin Alkhat, Otsailaren 1ean\nMardi 28 janvier 2020 à 12:09\nUrte guziz, Muskildi Bizi elkarteak kabaret gaualdia antolatzen du, tokiko artistak gomitatuz\nMuskildiko kabaret gaua, Otsailaren 1ean - Muskildi Bizi\nMuskildiko gaualdia Posonpesenean antolatzen dute, Otsailaren 1ean, gaueko 9etan :\n- Aguxtin Alkhat musikariak folk-rock izpirituan jadanik bi disko egin ditu, bere taldearekin : Ihes Egin (2013, Usopop) et Haizearen Meneko (2015, Elkar). Ernest Alkhat bertsulari famatuaren semeak poesiaz beteak diren kantuak sortzen eta jotzen ditu. Aldi hontan, modu akustikoan ariko da.\n- La Parisienne Libérée : Xiberoan bizi den artista horrek aktualitateko gaiak kantuen bidez jorratzen ditu. Ezaguna bilakatu da, interneten bideoak zabalduz.\n- Euskal Herriko gaiak ere aipatuko dira : Aurore Martin, Altsasuko gazteen eta Bake egileen arrestatzeak besteak beste.\nKabaret gaualdia Harrera elkartearen alde da aurten : elkarte horrek euskal preso ohi eta iheslariek Euskal Herrian bizitzeko eraman behar dituzten urratsetan laguntzen ditu (bizitegia, osagarria, paperak, diru laguntzak...)\n"Gure Xaharrak" Azkainen\nHitzez Hitz Maulen\nMaulen ematen dute hitzordua urriaren 30ean !\nBada plataforma berria\nJoan den urriaren 22an zabaldu zuten haien lehen erreportaia Bada plataforman.\nGau beltza ekitaldia heldu da. Oihana Zamponi Galé.\nPour la première fois à Bayonne, nous célébrerons GAU BELTZA le 31 octobre, une initiative populaire.\nMigranteei buruzko mintzaldia Donapaleu-n\nGaueko 8:30tan hasiko da Amets Arzallus-en mintzaldia Donapaleu-n.\nKalakan eta Euskadiko Orkestra Sinfonikoa, elkarrekin, Donibane Lohitzunen, Urriaren 23an\nKalakan taldeak disko berezia grabatu du Euskadiko orkestra Sinfonikoarekin : presentatzen dute Euskal Herri osoan


Wikiloc | Goierri ezagutuz: Zaldibitik Ausagaztelura szlak - Zaldibia, País Vasco (España)- GPS track\nwycieczki piesze (wycieczki piesze szlaki w Spain → Basque Country → Zaldibia )\nGoierri ezagutuz: Zaldibitik Ausagaztelura\nSIERRA DE ARALAR - ENIRIO - CALZADA DE LOS GENTILES, circular desde Zaldibia (wycieczki piesze)\nGoierri ezagutuz: Zaldibia-Lazkaomendi-Arkaka (wycieczki piesze)\nZaldibia-Ausa Gaztelu-Kilixketa-Beleku-Bustia-Gañeta-Uidui-Zaldibia (wycieczki piesze)\nZaldibia - Betelu (GR20) (wycieczki piesze)\nObejrzane 568 razy, pobrane 20 razy\nw pobliżu Zaldibia, País Vasco (España)\nIbilbide zirkularra: Zaldibia-Emakumaran-Iparragirre baserria-Olakosaroi (Akapulko)-Ausagaztelu-Arkakatxiki-Olakosaroi-Artxabal-Zaldibia.\nZaldibia Gipuzkoako Aiestaran (Amundarain) errekako baliaran kokatzen da. Bere lurraldearen zati haundiena Aralar Parke Naturalararen barruan dago eta bere sarbide nagusietako bat ere bada. Herri honek, Goierriko Enerio-Aralar Mankomunitatearen bederatzi partaidetako bat izanez gero, antzinatik artzai kulturan sustrai sakonak dauzka. Artaldeak Zaldibiko baserrietatik Aralarko goiko larreetera joateko bide ugari daude, batzuk aski ezagunak eta estima haundikoak mendizaleen artean.\nAuzo eta baserri asko daude Aiestaran errekaren arroako muinoetan sakabanaturik. Gandor horietako batzuetatik igarotzen da ibilbide hau non Goierriko paisaia zoragarraiak dazta ditzazkegu.\nGeztetxoengan zaletasuna pizteko ibilbide aproposa. Hiru zatitan banatuko nuke nik ibilbide erraz hau. Horrela zati bat alde batera utzita beste bi lotu daitezke txikibiltarientzat are eta bide samurragoa izateko.\nZaldibitik Olakosaroi lepora (aisiagunea ) doan Pr Gi-61 tik izango da aurreneko zatia, hiru kilometro ingurukoa. Gr 35 arekin batera doa. Zaldibitik Emakumaran baserrira iristen da bide laua eta eroso batetik. Emakumaran baserria pasa ondoren asten da Iparragirre baserriko igoera. Porlanez egindako eskailera iztu eta luzea dago (kilometro erdi bat edo..) Gero basoan sartzen pixka bat eta ondoren belardien hertzatik Iparragirre baserrira iristen da. Azkeneko hontatik Olakosaroi aisialekura porlanezko bide batetik joaten da (Zaldibiko Egilleor auzotik Olakosaroira kotxez joateko dena, ibilbidearen bukaera hortik izango dena). Zati hontan Iparragirre baserri dotorea azpimarratuko nuke, Olaeta auzoan Artzabalpean eta Olakosaroitik gertu dago zaharberrituta. 2005an Eusko Jaurlaritzak monumentua izendatu zuen eta Kultura Ondasun bezala sailkatu ere.\nBigarren zatia Olakosaroitik Ausokoegiko bordetara doan pista jarraitzen da. Aurreneko lepoa iritsi aurretik ezkerrera jo larretatik gora eta ipar ixurialdetik Ausagaztelu igo. Ausagazteluk igoeraren bukaera malkartsua dauka eta hemen sor daizeke "zailtasun" bakarrak. Errekonta lepora jetsi gero eta Pr Gi 2004 bidetik zuzendu norabidea Arkakatxikiko putzuetara jeisteko (Enirioko Kaltzada). Arkakatxikitik Olakosariora porlanezko bidetik behera itzultzen da berriro.\nEta hirugarren zatian aisialekutik Artxabalera igotzen da Euskal Pottokak dauden gunea bisitatuz. Ondoren lehen aipatutako porlanezko pistara jeisten da, Zaldibiko Egilleor auzotik datorrena. Bide hontatik Zaldibira iristera izango da hurrengo lan bakarra.\nBide sare handia dago inguru hauetan txango ezberdinak egiteko aukera haundia sortuz. Aski ezagunak diren bideetatik egindako ibilbide erraza da hau. Osorik edo zatituta oso gomendagarria.\nAlanbre hesiaren pasabidea\nParque Natural de Aralar, Paso en Alambrada\nEzkerrera larreetatik gorantz\nEzkerretik Zaldibira (Egilleor auzoa)\nGr35 / Pr-Gi 2004\nLarraitz bidean eskubitik Gr35 / Pr-Gi 61\nGr-35 / Pr Gi-61\nGr-35 / Pr Gi-61 Iparragirre baserrira\nIparragirre eta bittor etxe baserriak\nPr Gi2004 Amiltzeta\nPr Gi2004--Pottoka gunea\nCześć, uznał ten szlak za interesujący Goierri ezagutuz: Zaldibitik Ausagaztelura https://pl.wikiloc.com/szlaki-wycieczki-piesze/goierri-ezagutuz-zaldibitik-ausagaztelura-14636827 Pozdrowienia, Wikiloc - Szlaki Świata


50. urteurrena kontzertu jendetsu batekin ospatu zuten Zeanurin - Euskal Herriko Txistulari Elkartea\nBy txistulari 2018 Ekaina 27 2020 Martxoa 17 Berriak\nArgazkiak: Zeanuriko Txistulari Taldea\nEkainak 16 egun zituenean, kontzertu berezia eskaini zuten Zeanurin (Bizkaia) bertako txistu taldearen 50 urteko historia ospatzeko. Ruper Lekuek zuzenduta, 150 musikari eta dantzaritik goiti aritu ziren 700 pertsonaren aurrean.\nZeanuriko frontoia mukuru bete zen Zeanuriko Txistu Taldeak prestatutako kontzertuaz gozatzeko ekainaren 16an. Taldearen 50. urteurrena ospatzeko ekitaldien barruan izan zen emanaldia. Arratsaldeko 8etan hasi zen ekitaldia, Ruper Lekueren zuzendaritzapean.\nEkitaldiak parte hartzaile ugari izan zituen: 72 txistulari; metal boskotea; gitarra, baxu, teklatu, bateria eta perkusioek osatutako konboa; akordeoia eta Xabi Aburruzagaren trikitia (azkenean, Kepa Junkerak etortzerik izan ez zuen); Igorreko Luis Iruarrizaga, Gasteizko Arantzabela eta Zeanuriko abesbatzak; Mikel Urdangari, Gontzal Mendibil, Esti eta Olatz bikotea eta Nerea Zuloaga abeslariak; eta, azkenik, dantzariak Arratiako Arantzarte eta Zeanuriko Entzanderak taldekoak.\nEkitaldia arrakastatsua suertatu zen, publikora 700 bat pertsona elkartu baitziren.\nRaimundo Sarriegiren Ohorezko kontrapasa dantzatuz hasi zen emanaldia, jarraian lau abesti eskainiz: Ansorena eta Egañaren Herri, Benito Lertxundiren Erribera, eta Mikel Urdangarinen Munduari begiratzeko eta Inurriak. Josu Elberdinen Iaute, Iaute eta Pantxoa eta Peioren Azken dantza ezaguna etorri ziren gero. Lertxundiren Txori txikia eta Gontzal Mendibilen Araba Bagare kanta arrakastatsuekin biribilduz.\nIparragirreren Trapu zaharrak indartsuak Muskerraren baltsa Kepa Junkeraren doinu lasaiagoari eman zion txanda. Ondoren, Sabin Bikandik sortutako Alejandrona jota eta porruarekin dantzarien txanda izan zen, Xabier Zabalak egin Biribilketen poupurri batekin kontzertua ixteko. Bis modura Alma Llanera izeneko pieza eman zuten.


Agur eta ohore, Gregory Isaacs - ...:::kimo:::...\nYou are here: Home › beitu › Agur eta ohore, Gregory Isaacs\nKortatu – Live in Berna (Suiza), Dachstock →\nAgur eta ohore, Gregory Isaacs\n2010-10-27 | Filed under: beitu, berbaz, entzun\tand tagged with: gregory isaacs, interesantea, musika, reggae\nReggaearen ahots garrantzitsuenetako bat joan zaigu atzo. 59 urte zituela eta biriketako minbiziak jota.\nReggaearen izarretako bat izan da, batez ere 70eko hamarkadan, musika roots melodikoagaz. Arazoak izan zituen drogekin, eta sartu irtenak egin zituen espetxeetan. Ahotsa ere kaltetu zitzaion, drogen ondorioz esan genezake…\nKanta asko oso ezagunak direz, Night nurse, My only lover edo Cool down adibidez. Nik bi dekodaz oin gogoan, the house of rising sun kantaren reggae bertsio zoragarria alde batetik. Eta bestetik, the rockers filmean horsemouthen alboan egindako agerpena, bai eta slave master kantaren interpretazioa, jarraian itxi dotzuendana:\nAgur eta ohore Gregory Isaacs, eta eskarrikasko.


UNICEFen historia - UNICEF Comité Español\nUNICEF en historia\nHasiera Ezagutu Unicef UNICEFen historia\nUNICEF-en jatorria Bigarren Gerra Mundialaren ondoren UNICEF 1946an sortu zen Nazio Batuen Batzar Orokorraren erabakiz. Bere helburua zen Europako haurrei laguntzea Bigarren Mundu Gerraren ondoren. Hasieratik, bere bokazioa izan zen haurren alde lan egitea, edozein zelarik ere beren arraza, nazionalitatea edo erlijioa, eta beren eskubideak babestea edozein interesen gainetik.\nBere lehen programek larrialdiko laguntza eman zieten milioika haurrei Europan, Txinan eta Ekialde erdian. 1953an erakunde iraunkorra bihurtu zen Nazio Batuen sistemaren barruan. Bere helburua: haurren beharrei erantzutea eta beren eskubideak babestea.\n1965ean UNICEFek Bakearen Nobel Saria jaso zuen. Lehen aldiz lortu zuen sari hori erakunde batek.\n1989an Haurraren Eskubideei buruzko Hitzarmenaonartu zenean, UNICEFen ekintza eskubideen ikuspegi unibertsalaren barruan biltzen da.\n50eko hamarkada: UNICEF Españara iritsi zen\nEspainiako Gerra Zibila amaitu zenetik 1940ko hamarkadaren erdira arte, Espainiak oso garai gogorra bizi izan zuen. Haurren hilkortasun tasa 142 heriotzekoa zen, bizirik jaiotako 1.000 haur bakoitzeko. Egoera horregatik, Espainiak UNICEFen laguntza eskatu zuen.\n1954an UNICEFen eta Espainiaren artean hitzarmena sinatu zuen New Yorken, gure herrialdeko haurren beharrei erantzuteko. Lehen laguntza-programa, ALS plana (Ameriketako Laguntza Soziala) urte berean jarri zen abian, eta milioika kilo hauts-esne bildaltzea ekarri zuen, haurrak hazteko funtsezkoa baitzen.\n1954tik 1968ra, 300 milioi kilo hauts-esne baino gehiago iritsi ziren gure herrialdera. Era berean, hainbat programa ere abian jarri ziren: garaia baino lehen jaiotako haurrak zaintzeko, trakomaren aurkako borrokarako, minusbaliatuak ziren haurren errehabilitaziorako eta elikadura hezkuntzarako.\n60KO HAMARKADA: UNICEF ESPAÑAREN SORRERA\n1961eko apirilaren 12an UNICEFen Lagunen Elkartearen lehen bilera ospatu zen Carmen Valcarce Cavestany-ren etxean, proiektuaren bultzatzaile aktiboenetako bat, Juan Bosch-Marín mediku valentziarrekin batera. Bilera horretan gure erakundearen oinarriak ezarri ziren: UNICEFen lana ezagutzera ematea eta “haurren arazoen konponbideari ekarpena egitea, horretarako beharrezko bitarteko ekonomiko eta materialak emanik”.\nGarai hartan hasi ziren saltzen Espainian UNICEFek gabonak zoriontzeko ateratako txartelak, baliabideak lortzeko modurik tradizionalena, eta bazkideak lortzeko lehen kanpaina ere indarrean jarri zen. 1964an bagenituen ordezkaritzak Madrilen, Bartzelonan eta Valentzian, eta 240 bazkideren babesa genuen.\n70ko hamarkada: ESPAINIAKO KONSTITUZIOA ETA lankidetzari egindako lehen ekarpenak Hamarkadaren hasieran, Espainiak UNICEFi laguntza eskatzeari utzi zion. UNICEFen sorkuntzatik 25. urteurrenera, 1971n, kanpaina ugari jarri ziren abian, programak komunikabideetan eta konferentzia zikloak, eta horrek bultzada ekarri zion UNICEFek Espainian egiten zuen lanari. Ohorezko Komitea ere izendatu zen, Espainiako bizitza politiko eta sozialeko pertsona ezagunek osatutakoa. Sofia printzesak, gaur Espainiako Erregina denak, Ohorezko Presidentetza onartu zuen, eta kargu horretan da ordutik.\nGainera, Espainiako Konstituzioa onartu aurreko urteetan, 1978an, gure lanaren arreta kanpaina handi batean jarri genuen, Haurraren Eskubideak Konstituzioan ager lzitezen lortzeko, eta 1979a Haurraren Nazioarteko Eguna izan zedin zabaltzeko. Hamarkada horretan guztian, UNICEF Españak 793.332.739 pezeta (4,7 milioi euro) bideratu zituen lankidetzako programetara Bolivia, Honduras, Mexiko, Dominikar Errepublika, El Salvador, Kanbodia eta Ekuatore Ginea herrialdeetan, besteak beste.\n. 8.025 euros) a programas de terreno y emergencias) , 4.768.025 euros) 80ko hamarkada: europar komiterik handiena bazkideetan eta LARRIALDIETAKO KANPAINAK Hamarkada horretan, Espainia Europar Batasunera sartu zenekoan, bazkide kopuruan Europako komiterik handiena bilakatu ginen, eta 100.000tik gora izan ginen.\n1985an banketxe guztietan eta Espainiako aurrezki kutxa guztietan UNICEF Munduko Haurrak kanpaina abiatu zen, Etiopiari laguntza emateko. 10.000 estalki eta ahoaren berhidrataziorako 350.000 azal baino gehiago bidali ziren.\nGure erakundeak aldi hartan bildutako 4.711.635.511 pezetek (28,3 milioi euroek) balio izan zuten urte horietan hainbat herritan gertatzen ari ziren larrialdi humanitario ugariei erantzuteko: Libanon, Kolonbian, Etiopian, Afganistanen, Bangladeshen edo Nikaraguan. Gainera, funts horiekin Latindar Amerika guztian garapen programak lagundu ziren.\nEspainiako haurrei buruzko Espainiar Dokumentazio eta Gizarte Ikasketen Zentroa ere abian jarri zen, gure herrialdean haurren arazoen ezagutzan sakontzeko helburuarekin.\n90eko hamarkada: Haurren aldeko Munduko Goi-bilera\nEspainiako Gobernuak 1990eko urtarrilean Haurren Eskubideei buruzko Hitzarmena berretsi zuen, urte hartako urrira arte indarrean jarriko ez zen arren. UNICEF Españak ikastaroak, hitzaldiak eta sinposioak egin zituen Hitzarmena zabaltzeko, eztabaida publikoa pizteko eta haurren lege babes eraginkorraren alde eragiteko.\n1993an Haurren Babesle ziren Alkateen bilkura nazionala ospatu zen, Espainiako 22 udalerritako ordezkariekin. Urte bereko martxoan, UNICEF Españak Gobernuaren aldetik jaso zuen “erabilera publikoko” erakundearen errekonozimendua.\nHamarkada horretan gure erakundeak 28.484.268.371 pezeta (171,1 milioi euro) baino gehiagoko funtsak lortu zituen, eta horiekin larrialdi humanitario larriak pasatzen dituzten herrialdetako haurren beharrei erantzuna eman zitzaien: Somalia, Ruanda, Bosnia, Sudan edo Bangladesh.\nEspainiako gizartearen elkartasuna Ruandan gertatutako larrialdi humanitarioa bitartean, bikaina izan zen, eta 500 milioi pezetako diru-bilketa lortu zen. Hainbat herrialde eta eskualdeetan ere, batez ere Latindar Amerikan, lankidetza proiektuak bultzatu ziren, Pobreziaren kontrako Oinarrizko Zerbitzuen Andeetako Programarekin (PROANDES).\nJoaquín Ruiz-Giménez, Herriaren babesle ohia,UNICEF Españaren Presidente izan da 80ko hamarkadaren amaieratik 2001 arte. Bere agintaldia bitartean sortu zen Garapenerako Hezkuntzaren saila. 2000ko hamarkada: milurtekoaren helburuak eta haurren biziraupena\nAna Duato, Embajadora de UNICEF España, en Haití Hamarkada horretan Milurtekoaren Adierazpena etaGarapenerako Helburuak finkatu zituen nazioarteko komunitateak, eta garapenerako helburu zehatzak eta neurgarriak lortzeko lan egin zezaten eskatu zieten erakundeei.\nAldi hartan finkatu zen UNICEFen lana Embaxadore Nazionalekin, gure mezua zabaltzen laguntzen diguten kultur, arte eta ikuskizunen munduko pertsonak. 15 pertsonaia publikok baino gehiagok osatzen dute UNICEF Españaren familia, besteak beste, Pau Gasol, Imanol Arias, Ana Duato eta Fernando Alonso. Lehen urte horietan bi programa jarri ziren abian, gaur egun arte irauten dutenak: Enredate (Bat egin), Garapenerako Hezkuntzaren programa, haurren eskubideak hezkuntza eremura gerturatzen dituenak, eta Haurren Hiri Lagunak, Haurren Eskubideei buruzko Hitzarmena bertako eremura dakarrena.\n2006an UNICEFek Elkartasunaren Asturias Printzea Saria jaso zuen.\n2000 eta 2010 urte bitartean, 322,5 milioi euro erabili ditugu haurren alde. Larrialdi historikoetan, tsunamian esaterako, 2004an, 8 milioi euro lortu ziren, edo Haitin, 2010ean, 12 milioi baino gehiago. Parerik gabeko lorpena izan dira UNICEFen lanari egindako funtsen aportazioan, haurrik kaltetuenen eskubideak errealitate bihurtzeko.\nHamarkada horretan, haurren biziraupena eta hezkuntza izan dira Espainian eta eremuan egindako ekintzaren oinarrizko bi zutabe. Horren erakuskari dira Champios for Africa elkartasunezko partidua, Frédéric Kanouté eta Sergio Ramos edo Kimbo-rekineta Pau Gasol protagonistarekin.\n2010ean gure lehen txostena aurkeztu genuen, Espainian haurrek duten egoerari buruz. UNICEF egunean\nBerri gehiago » 50 Aniversario


AURREKO ASTEBURUKO MAMUAK UXATU ETA GARAIPENAREN BIDEAN JARRI DIRA BERRIZ ERE GETARIARRAK - Getariako Udala\nInicio >> AURREKO ASTEBURUKO MAMUAK UXATU ETA GARAIPENAREN BIDEAN JARRI DIRA BERRIZ ERE GETARIARRAK\nGetariako Udala - 21/01/2014 / 18:49:03\nst, 21/01/2014 – 01:00\nLagun Onak azken sailkatuari 2-0 irabazita, hamar puntura aldegin dute getariarrek eta arnas pixka bat hartu dute sailkapenaren behealdean.Azpeitiarrek gogor hasi zuten partida eta beraienak izan ziren lehen aukerak. Baina denborak aurrera egin ahala Ketak sendotasuna aurkitu zuen defentsan eta aukerak ez zituzten barkatu. 20. minutuan, Jon Pajaresek egin zuen buruz lehena geldikako jokaldi batean. Gol honek konfiantza eman zion taldeari eta atsedenaldia baino lehen, ia ziurtzat eman zituzten hiru puntuak. Izan ere, 45. minutuan, Aitor Arregik ezker hegaletik erdiratu eta Mikel Mujikak ez zuen barkatu area txikian. Joko ikusgarririk ez zen izan bigarrenean. Ketak bereari eutsi zion eta beldur gutxi sartu zuten azpeitiarrak Endikaren atea inguruan. Ketak horrela, aurtengo lehen garaipena lortu du eta honekin batera beharrezkoak zituzten hiru puntuak.Ketak B-k aldiz, 2-2ko berdinketarekin amaitu zuen bere partida Pasaiaren aurka. Lehen golaren egilea, Jon Gereka izan zen. Area hertzeko falta ezkerrez jaurti eta eskuadratik sareetara bidali zuen baloia. Baina handik gutxira eta Julen Azpeitiak penaltia geratu ondoren, alderatzean Pasaiak 1-1koa ezarri zuen. Ketakoak atzean sartu eta bisitariek izan zuten baloiaren jabetza. Baina minutu gutxiren faltan, Iker Esnalek 2-1ekoa egin zuen atezainak egindako opari bati esker. Hala ere, Ketak markagailuari ezin eutsi eta azken unean 2-2koa egin zuten pasaitarrek. Puntu banaketa.


egilea: Gazteaukera, Uztailak 29, 2021\nHezkuntzaren munduan, tresna digitalek ikasgelako eskolak indartzen dituzte, eta horrez gain, elearning prestakuntza ahalbidetzen dute; prestakuntza hori plataforma birtual baten bidez garatzen den urrutiko hezkuntza-sistema gisa definitzen da, eta teleprestakuntzaren, online prestakuntzaren, irakaskuntza birtualaren eta abarren sinonimoa da. Hezkuntza-modalitate hori hazten ari da, eta onarpen handia du, gailu informatiko bat eta Interneterako konexio bat baino ez baitira behar garatzeko.\nHauek dira eskaintzen dituen abantailak:\nDenborari eta espazioari dagokienez, malgutasunez ikasteko aukera ematen du. Ez da beharrezkoa espazio berean aldi berean egotea, eta jarduera gehienak ordutegi-askatasunarekin egin daitezke, edozein ordutan sar baitaiteke; horrek aukera ematen du prestakuntza eta laneko eta etxeko bizitza uztartzeko.\nIkaskideen arteko interakzioa bultzatzen du, elearning plataforma gehienek harremanetan egoteko tresnak eskaintzen baitituzte. Online lankidetza-lanak, eztabaidarako edo kontsultarako foroak eta antzeko beste baliabide batzuk sustatzen dira.\nMotibazioa indartzen du, ikaskuntza aktiboari esker. Bakoitzak zehazten du bere erritmoa eta kudeatzen du bere dedikazioa. Azken finean, bakoitzak modu aktiboan parte hartzen du bere ikaskuntza-prozesuan, bere gain hartzen baitu bere ikasketa antolatzeko ardura; eta horrela, eraginkorragoak eta sendoagoak dira barneratutako ezagutzak.\nJardueraren eta konexio-denboraren jarraipen pertsonalizatua egiteko aukera ematen du, bai eta ebaluazio zehatzak egitekoa eta foroetako parte-hartzea egiaztatzekoa ere. Pertsonalizazio maila horri esker, ezin hobea da errendimendua.\nOnline prestakuntzaren diseinua egokia bada, ikaskuntzarako ahalmena oso handia da, baliabideak eta materialak eskuragarri baitaude une oro; edukiak berehala eguneratzeko, azalpenak emateko eta berrikuntzak sartzeko aukera ematen du formatuak; eta baliabide birtualek (irudia, audioa, bideoa…) eragin positiboa izan dezakete ikaskuntzan.\nIrakasleek laguntza eskaintzen dute, zalantzak argitzeko, orientabideak emateko, baliabideak gomendatzeko, etab.\nAurrez aurreko hezkuntzari lotutako kostuak murrizten dira, hala nola joan-etorriak, ostatua eta dietak.\nJada erabaki baduzu, gogoratu zein garrantzitsuak diren norberaren ahalegina eta diziplina, zure aurrerapena zeuk erregulatzeko eta ikaskuntzako helburuak lortzeko.


Uxue Alberdi Mexikon dago, 'Jenisjoplin' aurkezten - bizkaie.biz\nBizkaie! 2021-11-30 13:40 Euskaldunak munduan\nGuadalajarako FIL azoka ospetsuan parte hartzen dabil.\nUxue Alberdi (argazkia: Etxepare) | Ikusi handiago | Argazki originala\nUxue Alberdi idazle elgoibartarra da Mexikoko Guadalajara uriko FIL (Feria Internacional del Libro) azoka entzutetsuko konbidaduetako bat, Jenisjoplin liburua aurkezten eta berbaldi batzuetan parte hartzen dabil han. Abenduaren 2ra arte egongo da, eta 3an Mexiko Urira joango da, barriketaldi batera.\nEtxepare Euskal Institutuak azaldu dauenez, atzo, hilak 29, ekin eutsan Alberdik Mexikoko ibilbideari. Julian Herbert idazleagaz batera barriketaldi baten egon zan, Guadalajarako Impronta liburu-dendan. Gaur, hilak 30, uri haretako Gandhi liburu-dendan aurkeztuko dau Jenisjoplin.\nHurrengo egunotan be, agenda betea izango dau elgoibartarrak. Abenduaren 1ean, FIL Azokako Nazinoarteko Aretoan izango da, Literatura, música y rebeldía: una conversación con Uxue Alberdi izeneko saioan. 2an, ostera, Los lectores presentan Jenisjoplin izenburuko ekitaldia egingo dabe FILen bertan.\nAbenduaren 3an Mexiko Urira joango da Uxue Alberdi, hango Volcana liburu-dendan beste barriketaldi bat antolatu dabelako. Kasu horretan, Yael Weiss itzultzaile, idazle eta editoreagaz egingo dau berba.\nJenisjoplin liburua Susa argitaletxearen eskutik plazaratu eban Uxue Alberdik 2017an. Gaztelaniazko itzulpena 2020an agertu zan, Consonni argitaletxeari esker. Irakurleen gustukoa izateaz gan, sari ugari irabazi ditu Alberdik nobela horri esker, esate baterako, 111 Akademiarena.\nLatinoamerikako liburu azokarik handienetako bat danez, Etxepare Euskal Institutuaren eskutik urtero joaten dira euskal idazleak Guadalajarako FILera. 2011n hasitako programeari esker, han izan dira Kirmen Uribe, Arantxa Urretabizkaia, Bernardo Atxaga, Karmele Jaio, Harkaitz Cano, Anjel Lertxundi eta Eider Rodriguez. 2020ko etenaren ostean, aurtengo edizinoan Uxue Alberdi izango da euskal literaturearen ordezkaria Mexikon.


Gizartearen parte-hartzea - - Goiena.eus\nMaider Otamendi 2014-06-04 12:00\nOrokorrean uste dena baino askoz ere garrantzitsuagoak diren hauteskunde batzuk pasa berri ditugu, eta aurreikusten zen bezala, parte-hartzea oso baxua izan da.\nDebagoienean konkretuki bozkatzeko eskubidea genuenon %43,6ak soilik bozkatu dugu. Garbi dago gizarteak gero eta urrunago ikusten duela politika, eta honek, hausnarketa sakon bat merezi du.\nBaina herritarron parte-hartze eza edo eskasia ez da soilik politikan nabaritzen, egunerokotasunean baizik. Norberaren denbora librea gero eta garestiagoa daukagu, eta herritar asko eta asko, ez daude prest hain preziatua den denbora hori gizarte osoaren mesedetarako izan daitekeen zerbaitetan inbertitzeko.\nDebagoienan erreferente izan gara urteetan gizartearen parte-hartze aktiboan; horren adibide garbiena, baina ez bakarra, kooperatibak dira. Zer pasatzen ari da orain? Hain berekoi bihurtu gara ez dugula gure buruaz haratago ikusi ere egiten? Ez al gara konturatzen itsasontzi bat bere portura ondo iritsi dadin denok norantza berean arraunean egin beharra dugula?\nGaur egungo gizarte eredu honek alde onak baditu noski, baina baita ere ahuleziak, gero eta nabarmenagoak direnak gainera, eta eredu hau hobetu nahi badugu denok jarri beharko dugu gure aldetik zerbait.\nEdo agian hobe da lozorroan gelditzea?


222 hizkuntza hedatua bildua\n(«Europako Batasuna» orritik birbideratua)\n1965 Bruselako Ituna\n2007 Lisboako Ituna\n2004ko urriaren 29an Europako Konstituzioa ezartzeko ituna sinatu zen Erroman. Itun hau onartzeko herrialde batzuek erreferendumak egitea erabaki zuten. Espainian egin zen lehen erreferenduma eta bertan parte hartze txikia izan arren (% 43koa), % 77ak baiezkoa eman zion. Hala ere, Konstituzio proiektua bertan behera gelditu zen maiatzaren 29an eta ekainaren 1ean Frantziako eta Herbeheretako hautesleek ezekoa eman ondoren.\nGutenberg proiektua: 353\nOrriaren azken aldaketa: 6 maiatza 2021, 08:56.


author_facet:"Euskadi. Hezkuntza, Unibertsitate eta Ikerketa Saila" topic_facet:"Muntaia- eta mantentze-lan elektriko/elektronikoak (Modulua)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Lanbide Heziketa" topic_facet:"Fabrikazio Mekanikoa (Lanbide Arloa)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Lanbide Heziketa Proposatutako gaia: Fabrikazio Mekanikoa (Lanbide Arloa)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


AMOSEN PROFECIA 1, Navarro-Labourdin Basque (BHNT) | Chapter 1 | The Bible App | Bible.com\n1 Amosen hitzac, Amos Thecueco arçainetaric baitzen, Israelen gainean içatu çuen ikuspenaz, Judaco erregue Ociasen egunetan, eta Israelgo erregue Jeroboam Joasen semearen egunetan, bi urthe lur-ikara baino lehen.\n2 Eta erran çuen: Siondic orroa eguinen du Jaunac, eta Jerusalemetic adiaracico du bere minçoa; nigarrez baratu dire arçainen alhapide ederrac, eta agortu da Carmelen cascoa.\n3 Hau dio Jaunac: Damasec eguin dituen hirur eta lau gaixtaquerien ondoan, ez dut aldatuco ene erabaquia; ceren burdinazco orguen azpian xehacatu baitute Galaad.\n4 Eta sua bidalico dut Açaelen etchera, eta erreco ditu Benadaden etcheac.\n5 Eta trencaturen dut Damasco haga, eta iraiciren ditut hango egoiliarrac Idolaren celhaietic, eta manamenduco makila daducana atseguinetaco etchetic; eta Siriaco populua desherritua içanen da Cirenera, dio Jaunac.\n6 Hau dio Jaunac: Gaçac eguin dituen hirur eta lau gaixtaquerien ondoan, ez dut aldatuco ene erabaquia; ceren oro gathibu eraman eta Idumean hersi baitituzte.\n7 Eta bidalico dut sua Gaçaco harrasien barnera, eta erreco ditu hango etcheac.\n8 Eta egoiliarrac iraiciren ditut Açotetic, eta manamenduco makila daducana Ascalondic; eta escua itzuliren dut Acaronen gainera, eta galduco dire Filistindar ondarrac, dio Jainco Jaunac.\n9 Hau dio Jaunac: Tirrec eguin dituen hirur eta lau gaixtaquerien ondoan, ez dut aldatuco ene erabaquia; ceren gathibuac oro hersi dituzten Idumean eta ez diren orhoitu anaiequilaco batasunaz.\n10 Eta bidalico dut sua Tirreco harrasien barnera, eta erreco ditu hango etcheac.\n11 Hau dio Jaunac: Edomec eguin dituen hirur eta laur gaixtaquerien ondoan, ez dut hautsico ene erabaquia; ceren ezpatarequin jarraiqui baitzaio bere anaiari, çaurthu baitute hequien alderaco urricalmendua, sobraniozqui iduqui beren sepha, eta azqueneraino beguiratu beren gaitzidura.\n12 Sua igorrico dut Themanera, eta erreco ditu Bosraco etcheac.\n13 Hau dio Jaunac: Amonec eguin dituen hirur eta lau gaixtaquerien ondoan, ez dut hautsico ene erabaquia; ceren sabelac urratu diozcaten Galaadeco emazte içorrei, bere muguen çabalcea gatic.\n14 Eta sua biztuco dut Errabaco harrasien barnean, eta hango etcheac iretsico ditu, orrobien erdian, guerla-egunean, eta xirimolen erdian, asaldu-egunean.\n15 Eta Melcom gathibu goanen da, bera eta bere aitzindariac, oro batean, dio Jaunac.


Durban-sur-Arize - Wikipedia, entziklopedia askea.\nAllières, La Bastide-de-Sérou, Castelnau-Durban, Le Mas-d'Azil eta Montseron\n91 (%50) 94 (%51.6)\nDurban-sur-Arize (frantsesez eta ofizialki: Durban-sur-Arize) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 180 biztanle zituen.\n2007an Durban-sur-Arize udalerrian erroldatutako biztanleak 152 ziren. Familiak 64 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 24 seme-alabarik gabeko familiak ziren, 12 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 147 etxebizitza zeuden, 66 familiaren etxebizitza nagusia ziren, 77 bigarren erresidentzia ziren eta 4 hutsik zeuden. 144 etxeak ziren eta 3 apartamentuak ziren. 66 etxebizitza nagusietatik 53 bere jabearen bizilekua ziren, 11 alokairuan okupaturik zeuden eta 2 doan lagata zeuden; 8 etxek hitu gela zituzten, 23 etxek lau zituzten eta 35 etxek bost zituzten. 39 etxek euren parking plaza propioa zuten azpian. 32 etxetan ibilgailu bat zegoen eta 24 etxetan bat baino gehiago zituzten.\nDurban-sur-Arize udalerriko biztanleria-piramidea 2009an .\n2007an lan egiteko adina zuten pertsonak 97 ziren, horien artean 62 aktiboak ziren eta 35 inaktiboak ziren. 62 pertsona aktiboetatik 59 lanean zeuden (34 gizon eta 25 emakume) eta 3 langabezian zeuden (1 gizon eta 2 emakume). 35 pertsona inaktiboetatik 13 erretiraturik zeuden, 10 ikasten zeuden eta 12 "bestelako inaktibo" gisa sailkaturik zeuden.\n2009an Durban-sur-Arize udalerrian 72 unitate fiskal zeuden, 149 pertsonek osaturik. Pertsona bakoitzeko diru-sarrera fiskalaren mediana urteko 14.532 euro zen.\n2007an zeuden 8 komertzioetatik, 1 erauzte enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen eta 1 administrazio publikoko enpresa zen.\n2000. urtean Durban-sur-Arize udalerrian 8 nekazaritza-ustiategi zeuden, 912 hektarea erabiltzen.\nMontseron (1,5 km)\nCastelnau-Durban (2,2 km)\nAllières (2,5 km)\nClermont (4,1 km)\nEsplas-de-Sérou (5,7 km)\nRimont (5,7 km)


Auto bat emozioagatik erosten baduzu, arrazoiarekin jokatu eta aseguratu – Gogoan hartu damutu baino lehen - FIRENZIA MEDIACIÓN CORREDURÍA DE SEGUROS, S.L. - MVPQL\nAuto bat emozioagatik erosten baduzu, arrazoiarekin jokatu eta aseguratu\n“Desioaren tranpen” arabera, autoa erostea da, oraindik, gure bizitzan egiten dugun erosketa emozionalenetako bat. Marka, diseinua, potentzia eta abar miresten ditugu. Eta leku handia duela, erosoa dela eta haurrek seguruago bidaiatzen dutela esaten dugu.\nNahiz eta Interneten bilatu eta “4 gurpileko mauken” bila prezioak konparatu, gure bizitzako erosketa garrantzitsuenetan bigarrena -etxea da lehena- lortzen jartzen dugu gizakiok gure pasio guztia.\nGero, asegurua kontratatzeko unea iristen da, eta hortxe sortzen da galdera: zer da hobe, erantzukizun zibileko asegurua edo arrisku orotakoa? Aparteko estaldurengatik ordaintzea da aukera bat, baina errentagarria da?\nIkuspegi ekonomikotik, hainbat faktore edo kasuistikaren mende dago aseguru bat edo beste bat kontratatzea, eta ibilgailuaren antzinatasuna izaten da horietako baten alde egiteko arrazoi nagusia.\nAsegururik onena kontratatzeko modurik azkarrena eta errazena guk aholkatzea da. Teknologiarik berriena eta aseguru-etxe panel zabala ditu gure aseguru artekaritzak, behar bakoitzera ezin hobeto egokitzen diren produktu askotarikoekin. Gure bitartez, berme eta prezio aldetik zure beharretara ondoen egokitzen den auto asegurua aurkitu ahal izango dugu.\n« Desagertutako atunak\nZergatik aurrezki polizak aseguru artekari batekin kontratatu? »\nDeitu orain: 913 267 500


Dick McKee - Wikipedia, entziklopedia askea.\n1893ko apirilaren 4a\n1920ko azaroaren 21a (27 urte)\nRichard “Dick” McKee, irlanderaz: Risteárd Mac Aoidh (1893ko apirilaren 4a, Dublin - 1920ko azaroaren 21a, Dublingo gaztelua) irlandar errepublikar bat izan zen.\nIrlandako Independentzia Gerran irlandar mugimengu errepublikarreko buruzagi nabarmenetakoa izan zen, Éamon de Valera, Austin Stack eta Michael Collinsekin batera.\nIRAko kide egin eta denbora laburrean mailaz igo eta erakunde armatu honetako buruzagitzako kide izatea lortu zuen, Michael Collins, Richard Mulcahy eta Seán Russellekin batera. Bera izan zen IRAren zutabe ibiltarien (flying columns) gerrilla taldeen ideia berritzaile eta eraginkorraren sortzailea.\n1919an Collinsek IRAren Hamabi Apostuluak edo "Eskuadroia" izeneko soldatapeko hiltzaile talde espezializatua sortzeko ardura eman zion.\nJames "Shankers" Ryan, soldadu ohi britainiarrak traizionatua izan zen, ondorioz britainiarrek atxilotu zuten.\n1920ko azaroaren 21ean, Igande Odoltsuan IRAk akabatutqako britainiar espioi eta ofizialak mendakatzeko asmoz, britainiar soldaduek bera, Peadar Clancy eta Conor Clune irlandar preso errepublikarrak Dublingo gazteluan exekutatu zituzten.


Osagaien ordena [Sareko Euskal Gramatika]\nKonparazio morfema hauek postpositiboak direla esan dugu. Horrez gain, perpaus konparatiboa ere dagokion sintagmaren ezkerretara kokatzen da. Horrenbestez, perpaus konparatiboa adjektibo, aditzondo edo izenaren ezkerretara joango da, konparazio morfema eskuinean duela.\nIrribarre adina negar eragin didazu.\nElgoibar baino handiagoa da Eibar.\nEuskaraz bezain ongi hitz egiten du ingelesez.\nBainorekin, ordea, hurrenkera hori hautsi egin daiteke.\nLan hau errazagoa da zuk uste duzun baino.\n(Lan hau zuk uste duzun baino errazagoa da)\nKonparazio morfemaren eta dagokion sintagmaren artean beste osagairen bat ere sar daiteke gainera.\nEuskara baino gaztelania gogokoago izan dezake zure lagunak.\nHonela ere eman daiteke perpaus hori:\nEuskara baino gogokoago izan dezake zure lagunak gaztelania.\nGaztelania euskara baino gogokoago izan dezake zure lagunak.\nGaztelania gogokoago izan dezake zure lagunak euskara baino.\nLau adibide hauetan hainbat hurrenker jaso dira: bigarren eta hirugarren adibideetan gaztelania mintzagaia perpaus osoaren aurrean edo atzean doa; lehen eta laugarren adibidean, berriz, euskara baino perpaus konparatibo murriztua lekuz aldatuta ageri da.\nAdinarekin ere ohiko ordena aldatu egin daiteke:\nNegar eragin didazu, irribarre adina.\nIrribarre adina negar eragin didazu. (hau izango litzateke ordena arruntena)\nBezainekin ez dago halako askatasunik ordenean:\nNire arazoak ez dira Maialenenak bezain garrantzitsuak Aitorrentzat.\n* Nire arazoak ez dira garrantzitsuak Aitorrentzat Maialenenak bezain.\nBestalde, perpaus konparatiboa izen sintagmaren barneko adjektibo bati dagokionean, adjektiboak perpaus konparatiboa “beregana” dezake, egitura osoa izenaren eta determinatzailearen artean ezarriz:\nPirinioetako mendi ezin azal bezain eder hura.\nJaki ezin esan bezain gozoa.\nHala ere, halako perpaus konparatiboak adberbio sintagmetan eta izen predikatuetan erabiltzen ditugu batez ere. Zenbatzaileak ageri direnean ere antzeko zerbait gertatzen da (ikus konparazio perpausa eta zenbatzailea)\nEuskara Institutua, EHU, "Osagaien ordena", Sareko Euskal Gramatika (SEG), www.ehu.eus/seg


HISTORIAS DE USERA - Gayarre Antzokia\nStorywalker aplikazioa sortzearen ondorioz jaio zen “Historias de Usera”. Kultura esperientzia berria da, aplikazio mugikorraren formatuan, eta haren edukiak soinu-fikzio geolokalizatuak dira. Muntatze honetan, aktore profesionalek eta ...\nOr. - abenduak 1\nEguneroko istorioak… istorio handiak\nZuzendaria Fernando Sánchez-Cabezudo Egileak Alfredo Sanzol, Miguel del Arco, José Padilla, Denise Despeyroux, Alberto Olmos, Alberto Sánchez-Cabezudo Antzezleak Inma Cuevas/Alicia Rodríguez, Elena Seguí, José Troncoso/Juan Antonio Lumbreras, JesúsBarranco/Luis Moreno, Huichi Chiu, los vecinos de Usera/eta Userako bizilagunak Iván Jiménez, Juan Ramón Saco, Juan Antonio Rodríguez, María Teresa Prado (May), Juan Antonio Montes, Luis Ureña, Juan Antonio Montes (Chucho)\nStorywalker aplikazioa sortzearen ondorioz jaio zen “Historias de Usera”. Kultura esperientzia berria da, aplikazio mugikorraren formatuan, eta haren edukiak soinu-fikzio geolokalizatuak dira. Muntatze honetan, aktore profesionalek eta bizilagunek agertokia partekatuko dute, bizi izan dituzten istorioak kontatzeko. Lehen mailako egileek dramatizatutakoak, denok bizi izandakoak, auzora joan den ikus-entzule bakoitzak gozatutakoak. Antzezlanak premisa honetan du abiaburua: egunero aurrez aurre dugun jendearen istorioetan istorio handiak daude.


About Us - Ningbo Dahongying Bioingeniaritza Co., Ltd.\nD-Alpha tocopheryl azetato\nD-Alpha tocopheryl Azido succinate\nBitamina Natural E lehorra Powder\nNingbo Dahongying Bioingeniaritza Co., Ltd.\nNingbo Dahongying Bioingeniaritza Co, SL (Est.1998) dago Ningbo dago - Yangtze ibaiaren delta hegoaldean zentro ekonomikoa. Ari Ningbo Port itxita ekialdean, eta abantaila geografiko handia du Shanghai begira ezazu Iparraldean bezala. Enpresa industria bioteknologia enpresa berdea eta ingurumen errespetatzen bat da, eta hainbat titulu jaso zuen azken urteotan, gainera, hainbat sari jabetzakoa zen auto-berrikuntza, energia aurreztea, ingurumenaren babesa eta ongintzazko publikoaren alorretan.\nEnpresa da Natur fabrikatzaileak lehenbailehen Txinan VE, eta izan da Naturalaren ekoizpenean espezializatutako urte hamarkadatan VE. bere arreta zentratzen da teknika eta kalitatea bikaina puntako kontsumitzaileei mundu osoko elikagai osasuntsuak eskainiz. Sortu zenetik, Enpresaren kudeaketa indartzea eta mekanismo berrikuntza makilak. Oinarritutako kudeaketa Giza oinarritutako kontzeptua, Enpresaren soinu kalitate berme sistema ezarri du, kalitate handiko produktuak bermatzeko.\nKonpainiaren ohartu arren gloriosa historia, ez dago bide luzea etorkizunean joan da oraindik. Bakarrik teknologia aurreratu eta aberatsa kudeaketa esperientzia arabera, elkarrekin "Green, osasuntsua eta zoriontsua" ezaugarria espiritual batera, ezin enpresa ehun urteko eta mundu osoan ezagunak marka helburua lortzeko dugu. Hori da gure hardworking bidez, Dahongying goranzko Naturalaren izar bat VE bihurtuko da uste dugu.\nGure produktuak interesa baduzu, edo galderaren bat, jar zaitez gurekin harremanetan. you harremanak kooperatiba ezartzeko etorkizun hurbilean espero dugu.\nNO.166 Beihai ROAD XIEPU Zhenhai AREA-315204, Ningbo hiria, Zhejiang probintzian, Txinako


Gutxieneko zerbitzuetan zabalduko ditu bihar ateak GKNk - Zumaia - Baleike.eus\nGutxieneko zerbitzuetan zabalduko ditu bihar ateak GKNk\nBaleike 2020-03-23 18:35\nPasa den asteazkenetik itxita zegoen GKNk ateak zabalduko ditu bihar, zerbitzu minimoetan. Enpresak lan erregulazio txostena zabalduko duela ere jakin da gaur.\nAste gorabeheratsua izan zen pasa den astean GKNk Zumaian duen faktorian. Ezarritako protokoloa betetzen ez zela eta, astelehenean Ertzaintzari deitu zioten langile beraiek. Behargin batek koronabirus proban positiboa eman zuela jakin zen asteartean, eta asteazkenean bertan zuzendaritza berak eman zuen enpresa ixteko agindua.\nEnpresako zuzendaritza eta ordezkari sindikalak gaur goizean bildu dira, eta enpresa bihar berriro zabaltzeko akordiora heldu dira. Gutxieneko zerbitzuak egingo dituztela adierazi dute sindikatuko kideek, urgenteak diren enkarguak ateratzeko. Plantillaren %10ek egingo du lan, GKNk dituen 400 langiletik 40k –20 produkzioan eta beste 20 bulegoetan–.\nEnpresak laneko erregulazio txostena aurkeztuko duela ere jakin da gaur. Printzipioz alarma egoera igaro arte izango da dosierra indarrean. Zuzendaritza eta sindikatuak bihar goizean geratu dira txosteneko xehetasunak lotzeko.\nBaleike mar 23 Zumaia\nMilaka lagun joan dira gaur lantokietara. Egoera ezohikoa da, ordea, enpresetan ere. Gipuzkoan, gaur arte 2.203 enpresak aurkeztu dute txostena, ...


Txertatutako beste zenbait gai, oraindik lan negoziatzaile handiagoa eskatzen dutenak hurrengo mahaietan sartuko dira, hala nola, bitarteko irakasleen egonkortasuna, ikasle errepikatzailen ratioa, laguntza zerbitzuetan plazak hornitzea, Lehen Hezkuntzako ikastetxeetan administrazioarako pertsonala izendatzea, besteren artean.\nHitz egin eta adosten jarraitu beharko da ere oraindik konponduko gabeko gaietaz, hala nola, borondatezko erretiroaren saria berreskuratzea, bai baja berrientzat bai helegitea aurkeztuta dautenentzat.\nCCOO Irakaskuntzak gogoratu nahi du ere sindikatu honek Madrilen Administrazio Publikoetarako Ministerioarekin martxoan sinatutakoak 2018rako %1,75eko soldata igoera dakarkiela irakasleei eta hurrengoetan 1,5en gainetik; gainera, 2011tik hain kaltetua zegoen horren gai erabakigarrian, ezintasun iragankorretako osagarriak berreskuratzea, hain zuzen ere, negoziazio autonomikoa desblokeatzeari aukera ematen dio. Horregatik, sindikatuak presionatzen jarraituko du Funtzio Publikoaren Mahai Orokorrean eztabaidatzen diren gai hauek 2018-2019 ikasturtearen hasieratik kontuan har daitezen.\nLakuan, gaur arratsaldean, Eusko Jaurlaritzaren Hezkuntzako Mahai Sektorialean, Irakasleentzat lan baldintzak hobetzeko sinatutako akordioak agerian uzten du negoziazioa eta mobilizazioak ezinbesteko binomioa direla irakaskuntza elkarteak exijitzen zituen hobekuntzak lortzeko. CCOO Irakaskuntzak bi modu horietaz erantzun du eta erne egongo da, ahal den azkarren, gaur sinatutakoa Akordio sendo eta iraunkor baten hasiera izan dadin.


Nola egin zure telefonoaren segurtasun kopia osoa Gadgeten berriak\nIkastetxeetan eskatu beharko litzatekeen gaietako bat, batez ere orain informazio gehiena digitala den honetan, izan beharko litzateke Segurtasun-kopiak. Babeskopiak beti egin duguna da, baina arrazoi desberdinak direla eta, erabiltzaile askok ez dute egiten eta oso damutzen dira datuak galtzen dituztenean.\nGutako askok egunero erabiltzen dugu telefono mugikorra ia guztietarako, dela banku kontuak kontsultatzeko, posta elektronikoa bidaltzeko, dokumentu bat eskaneatzeko, sare sozialak ikusteko, eguraldia ... Hori bai teknologia eta bai helburu horrekin sistema eragileak eboluzionatu dira. Horregatik guztiagatik eta gehiagorako, oso garrantzitsua da egin gure mugikorraren segurtasun kopiak aldizka.\nGure terminalarekin egiten ditugun argazki eta bideoak ere gailuetan izan ditzakegun eduki gehigarriak baino balio berdinak edo baliotsuagoak dira. Ezin dugu ahaztu WhatsApp, mundu osoko mezularitza aplikaziorik erabiliena, baita lia edozein gailu mugikorretan gehien erabiltzen den aplikazioa.\nBai iOS bai Android baimendu gure terminalaren segurtasun kopia osoak egitea, beraz, galdu, lapurtu edo funtzionatzeari uzten badio, datu guztiak beste edozein terminalera berreskura ditzakegu. Aukeratu dezakegu, prozesua azkarragoa izan dadin, gehien interesatzen zaigun eta seguruenik irudiekin eta bideoekin lotuta dagoen informazioaren kopiak egitea.\n1 Nola egin segurtasun kopia Android-en\n1.2 Kontaktuak eta egutegia\n1.3 Argazkiak eta bideoak\n1.4 Gailu osoaren segurtasun kopia\n1.5 Leheneratu gailuaren babeskopia osoa\n2 Nola egin segurtasun kopia iOS-en\n2.1 Kontaktuak eta egutegia\n2.2 Argazkiak eta bideoak\n2.4 Gailu osoaren segurtasun kopia\n2.4.2 Windows / macOS 10.14 duen ordenagailutik\n2.4.3 MacOS 10.15 edo berriagoa duen Mac batetik\nNola egin segurtasun kopia Android-en\nWhatsApp. Google-k akordioa lortu zuen WhatsApp-ekin, erabiltzaileek ahal izan dezaten gorde WhatsApp-en segurtasun kopia Google zerbitzarietanOkupatzen duen espazioa eskuragarri dugunetik (15 GB) kentzen bada. WhatsApp-en gordetako eduki guztiaren segurtasun kopia zenbatero egin nahi dugun zehazteko, helbidera sartu behar dugu Ezarpenak> Berriketak> Babeskopia. Aukera hauek daude: egunero, astero eta hilero. Kopiatze prozesua terminalean kargatzen ari denean gauez egingo da beti.\nKontaktuak eta egutegia\nAndroid smartphone bat erabili ahal izateko, beharrezkoa da, bai edo bai, Gmail kontua. Gmail kontu honen bidez, gure terminaleko kontaktuen eta gure agendako hitzorduen kopia bat izango dugu beti, mezu elektronikoez gain, beti ere Google zerbitzarietan gordetzen baitira eta ez gure terminalean. Hori dela eta, ez da beharrezkoa kontaktuen edo egutegiaren babeskopia osagarririk egitea, geroztik gure terminalean egiten ditugun aldaketa guztiak, automatikoki islatuko da gure Gmail kontuan.\nOrain argazkiei dagokie. Google Argazkiak gaur egun doan dugun aukerarik onena da, gailu mugikorrarekin ateratzen ditugun argazki eta bideo guztien segurtasun kopia automatikoa egiteko aukera ematen diguna. Doako Google zerbitzu honek gure irudi eta bideo guztien kalitate handiko kopia (ez jatorrizko kalitatea) gordetzen du WiFi sare batera konektatzean, beraz, ez da beharrezkoa aldizkako kopia osagarririk egitea jatorrizko kalitatea ( aldea ia ez da nabaritzen). Aplikazio hau jatorriz Android-en sartzen da.\nGailu osoaren segurtasun kopia\nOrain sistema eragileak berak eta aplikazioek Android-en nola funtzionatzen duten argi duzula jakinda, segurtasun kopia bat egiteko beharrezkoa den denbora galtzeak benetan balio duen ala ez baloratu beharko zenuke. Zure bizitza zaildu nahi ez baduzu eta nahiago baduzu egin segurtasun kopia zuzenean zure gailutikHona hemen jarraitu beharreko pausoak:\nLehenik eta behin, ezarpenak gure gailuaren eta bilatu menua Google.\nOndoren, aukera bilatzen dugu Egin babeskopia.\nAzkenean, nahikoa dugu aktibatu Backup to Google Drive etengailua eta hautatu zein kontutan gorde nahi ditugun gure terminaleko datuak. Datu hauek dira:\nAplikazioak eta aplikazioen datuak.\nGailuaren ezarpenak (Wi-Fi pasahitzak eta baimenak barne)\nLeheneratu gailuaren babeskopia osoa\nLeheneratu Android-en egin dugun segurtasun kopia gure terminal berrian, besterik ez dugu egin behar hautatu aukera hau gure smartphone terminalean hasten garenean, Android konfigurazio aukeren arabera, aukera hori ez dugunez, segurtasun kopiak egiteko aukera ematen digu, ez berreskuratzeko.\nNola egin segurtasun kopia iOS-en\nIOS-en segurtasun kopiak egiteko orduan, bi aukera ditugu, Android ez bezala. Batetik, iCloud-en lekua kontratatuta badugu, terminal osoaren babeskopia egin dezakegu Apple hodeian. Doan eskaintzen dizkigun 5 GB besterik ez baditugu, uneoro sinkronizatutako kopia bat gorde dezakegu, gure egutegia, kontaktuak, egitekoak, Wi-Fi pasahitzak, oharrak, mezuak, Safari laster-markak, Etxea, Osasuna, Wallet , Game Center eta Siri.\nApple-k bere gailu bat erabiltzeko soilik eskaintzen dizkigun 5 GB-ko espazioa nahikoa da gure kontaktu guztien eta egutegi osoaren babeskopia gordetzeko, beraz bi fitxak aktibatuta dituzte iCloud aukeren barruan.\nICloud-en lekua kontratatuta badugu, gure gailuan ateratzen ditugun argazki eta bideo guztiak, automatikoki kargatzen dira Apple hodeira bere jatorrizko ebazpenean. Hodeian biltegiratzeko tokirik ez badugu (doako 5 GB oso gutxi balio du), eduki horren kopia beti edukitzeko aukerarik onena Google Photos erabiltzea da.\nGoogle Argazkiak, Android bertsioa bezala, kalitate handiko kopia automatikoki igo gure iPhone, iPad edo iPod touch-ekin egiten ditugun argazki eta bideo guztien artean, beraz, ez da beharrezkoa kopia gehigarririk egitea jatorrizko bereizmenean gorde nahi ez baditugu behintzat.\nBabeskopia WhatsApp-en ICloud-n dugun biltegiratze espaziora mugatuta dago. Daukagun tokia mugatua bada, WhatsApp konfiguratu behar dugu egiten duen segurtasun kopiak argazkiak edo bideoak ez ditzan, bestela ez da segurtasun kopiarik egingo eta ezin izango dugu egun ditugun elkarrizketetako bat berreskuratu.\nIPhonetik bertatik segurtasun kopia bat egin ahal izateko, aukera bakarra hodeian biltegiratze espazioa izatea da. Zure kasua bada, urrats hauek egin behar dituzu:\nSartzen gara ezarpenak\nEzarpenak atalean, egin klik gainean icloud.\nAzkenean, aukera bilatzen dugu ICloud kopia eta etengailua aktibatu genuen.\nFor berreskuratu segurtasun kopiaIPhonea, iPad edo iPod touch-a lehen aldiz abiarazten dugunean zehaztu besterik ez dugu egin behar, non iCloud segurtasun kopian gordetako datu guztiak berreskuratu nahi ditugun.\nWindows / macOS 10.14 duen ordenagailutik\nICloud-n lekurik ez badugu eta kontratatzeko asmorik ez badugu, gure iPhone, iPad edo iPod touch-aren segurtasun kopia egin dezakegu ordenagailuan. Mac batean babeskopia egiteko prozesua, sistema eragilearen bertsioaren araberakoa daMacOS 10.15 bertsioarekin gertatu zen moduan, Applek iTunes sistematik kendu zuen.\nZure ordenagailua Windows edo macOS 10.14 edo bertsio berriago batek kudeatzen badu, iTunes erabiliko dugu segurtasun kopia egiteko. ITunes ireki ondoren, gure gailua konektatu eta aplikazioan agertzen den ikonoan klik egin behar dugu.\nOndoren, ezkerreko zutabean, egin klik gainean Laburpena eta eskuinaldean, laukia markatuko dugu Ordenagailu hauWithin Segurtasun-kopiak. Babeskopia hasteko, botoia sakatu behar dugu Egin kopia bat orain.\nMacOS 10.15 edo berriagoa duen Mac batetik\nMacOS 10.15-rekin, iTunes jada ez da ekosistemako aplikazio bat, hala ere, hala ere, gure iPhone, iPad edo iPod touch-aren segurtasun kopia egiten jarrai dezakegu. Aski dugu konektatu gure gailua Mac-era eta ireki Finder, babeskopia egin nahi dugun gailua hautatuta.\nFinder-en eskuinaldean iTunesek eskaintzen zizkigun aukera berdinak erakutsiko dira. Babeskopiak atalera joan eta laukia markatzea besterik ez dugu Gorde iPhoneko datu guztiak Mac honetan. Azkenean, orain Egin klik Backup botoian klik egin behar dugu prozesua hasteko.\nMac-ekin eta Windows-en segurtasun kopia egiteko prozesuak gure terminalak duen datu kopuruaren arabera egingo da. Android-en egin dezakegun segurtasun kopia ez bezala, iPhone, iPad eta iPod touch-en egiten duguna gailuan unean eskuragarri dauden datu guztiak gordetzen ditu, irudiak eta bideoak barne, Google Argazkiak Google argazkietan eta bideoen kopia Google hodeian gordetzeko erabiltzen dugun ala ez kontuan hartu gabe.\nArtikuluaren bide osoa: Gadgeten berriak » General » Tutoretzak » Nola egin zure telefonoaren segurtasun kopia osoa\nOscar sariak 2020: nola jarraitu gala eta izendapen guztiak